
PREDGOVOR 


Knjižica »Zlatno klasje« — dvanaest govora za prvu 
sv. Pričest, bila je veoma brzo raspačana. Tim povodom 
mnoga braća svećenici izrazili su želju, da bih izdao svoje 
prigodne govore. Odazivljući se njihovu pozivu, objelo- 
danjujem ovu zbirku prigodnih govora u uvjerenju, da će 
svećenicima — naročito dušobrižnicima biti od koristi. 

Nijedan od ovih govora nije sastavljen zato da bude 
napisan. Sve sam te govore održao u raznim zgodama i 
na raznim mjestima, od kojih najviše u svojoj župi. Na- 
dodano je samo par sastava što sam ih na zamolbu za dru- 
ge napisao. 

Dao Bog da ovi govori — makar i uz stanovitu iz- 
mjenu — budu primljeni onakovom ljubavlju s kojom su 
bili pripremljeni i prvi put izgovoreni! 


KRIST KRALJ DUŠA I VJEKOVA 
BLAGOSLOVIO MALENO DJELO ! 


Gruž-Lapad, na blagdan sv. Ivana Krstitelja 1961. 
Ivo GUGIĆ 

TI SI SVEĆENIK 


Bolovi su i patnje dio prirode. Prirodu ne možete 
zamisliti bez bolova i patnje. Bolovi su i patnje pratioci 
pojedinih ljudskih bića od kolijevke do groba. Nema čo- 
Pjeka, a da ga nije u životu zadesila makar koja patnja; 
hema ni naroda, a da nije doživio makar koju svoju 
Kalvariju. To je bit i postulat prirode. 


Među onima, koja je na svijetu najviše od svih | pa- 
tila, jest uprav Ona, koje blagdan danas slavimo, naša 
draga Gospa od sedam žalosti. Njezino tijelo nije bilo 
Probodeno krvničkim mačem, ali je ipak postala prava 
mučenica, istina, ne po krvničkom maču — kako lijepo 
primjećuje sv. Bernard —nego po svojim gorkim du- 
ševnim bolima. Naša je draga Gospa sve strašne boli i 
strašne patnje strpljivo i odvažno podnosila i do kraja 
podnijela. A Otac nebeski, koji je obećao krunu svima 
koji vjerno nose križ svoj, ustrpljivo podnose i do kraja 
izdrže, okrunio je i dušu Marijinu, koja je tolike boli 
podnijela, ljepšom i veličanstvenijom krunom negoli 
ijednog smrtnika. Proslavilo Ju je cijelo Presveto Troj- 
stvo, čitav dvor nebeski, i mi Joj danas kličemo i zaziv- 
ljemo kao kraljicu anđela, patrijara, proroka, mučenika, 
ispovijedalaca, djevica i svih svetih. Svećenici se također 

stavljaju pod Njezinu moćnu obranu i zazivlju Je kao 
svoju pravu Majku i Kraljicu. 

Dragi brate mladomisniče! Život je borba, žestoka 
borba, koja tek smrću svršava. Ne možemo joj izbjeći. 
Zato svi oni koji žele mirno i sigurno proboraviti dane 
svoga života, treba da poput žalosne Gospe i Sina Nje- 
zina strpljivo i rado nose križ svoj. Zato i govori sv. 
Ivan od Križa, da je »put trpljenja sigurniji i korisniji 
nego put užitka i rada«. Ti si, dragi brate mladomisniče, 
pošao tim putem. Tvoj dosadašnji život bio je život pat- 
nja i boli. Morao si se boriti sa životom, da s uspjehom 
mogneš završiti svoje školovanje, da postigneš cilj koji 
si po Božjem nadahnuću već davno postavio, i evo, Vječni 
Prvosvećenik pod okriljem svoje ljubljene Majke, naše 
drage Gospe, ispunio je želje Tvoje mladosti, nagradio 
je tvoje patnje, učinio te je svećenikom Bogu i Ocu svo- 
jemu, da prebivaš u dvorima Gospodnjim sve dane ži- 
vota svojega. : 

Shvaćam, mili brate, danas veselje tvoga srca, ra- 
zumijem jednako radost tvojih roditelja, brata, znanca 
i prijatelja, koji te veselo jutros promatraju.i prate. Ra- 
zumijem 1 veselje nebeskih anđela, koji su se danas u 
neobičnom broju okupili oko tebe i ovog svetog žrtve- 
nika, na kojem ćeš prikazati Bogu Ocu svoju prvu 
nekrvnu žrtvu Sina Njegova. Sve to shvaćam i razu- 
mijem, jer i Bog, iako je svemoguć, nije te mogao obda- 
riti većim darom od ovog, kojim te je jutros obdario. 
Da si postao vladarem svijeta, najmogućnijim, najbo- 
gatijim čovjekom, sve bi to bilo ništa prema dostojan- 
stvu, koje si po svetom Redu primio. 

Kad je Aleksandar Veliki poveo svoju vojsku u 
Jerusalim da osvoji i oplijeni grad, izađe mu u susret 

prvosvećenik Jado, odjeven u najsvečanije odijelo, naki- 
ćen svim znakovima svoga velikosvećeničkog dostojan- 


.stva. Čim ga je Aleksandar opazio i razumio da je to 


svećenik, on, vladar toliko silan i moćan, siđe s kola, 
baci se preda nj i pristane na sve štogod je zahtijevao. 
Ljubimac Aleksandrov Parmenije upita ga za razlog tak- 
vog postupka, a Aleksandar mu odgovori: Nijesam ovim 
počastio Jada, nego Boga čiji je on svećenik. 

Ako je toliku čast iskazao poganin kralj jednom 
hebrejskom svećeniku, kako dakle da kršćanski svijet: 
ne iskaže čast svećeniku, kojemu po božanskoj misiji 
pripada ne samo velik ugled i dostojanstvo, nego koji 
raspolaže i vlašću tako velikom, da samog Boga s neba 
na zemlju, s prijestolja slave i svemogućstva na kame- 
ni žrtvenik svede? 

Da, neizmjerna je tvoja čast, veći si od ostalih lju- 
di, moćniji si od anđela. Sam Bog te je učinio posred- 
nikom između neba i zemlje, ovlastio s božanskim učin- 
cima ponavljati Njegove kretnje i Njegove riječi, bilo 
te u »lomljenju kruha«, opraštanju grijeha, polaganju 
ruku na bolesnike, čitanju Evanđelja i naučavanju na- 
roda. Pri tom djelovaniiu ti nijesi više onaj čovjek, koga 
susrećemo na ulici, ti si zaodjenut novom ličnošću, po- 
staješ živi Krist među nama! Ti si postao živi sakra- 
menat, jer te je ukrasio moćnim biljegom i stolom vla- 
sti i slave zaogrnuo Gospodin. Da, ti si svećenik na 
vijeke po redu Melkizedekovu... 

Predragi vjernici! Bez dvojbe ste više puta čuli, 
kako crkveni govornici nazivlju svećenika »Alter Chris- 
tus — drugim Kristom«. Taj je časni naziv dat sveće- 
niku s obzirom na njegovu uzvišenu službu, po kojoj 
žrtvuje nekrvnu, ali istu žrtvu, koju je Božanski Spasi- 

telj.na križu Žrtvovao. Taj velebni naziv, ta časna uspo- 


redba svećenika s Isusom ne isključuje dakako slabost 
ljudsku, koja i pod svećeničkom haljinom ostaje, a ne 
umanjuje ni ogromnu udaljenost, koja dijeli nedostiživi 
model od manjkavo preslikane kopije. Usprkos tomu, 
svećenik ipak predstavlja na zemlji Božanskog Spasi- 
telja, najveće i jedino Dobro. To dobro: Boga i Nje- 
govu vjeru svećenik ne samo predstavlja, ad i propa- 
ira učeći istinu i moral. 

" Uvodeći mladog levitu u svećenički red, biskup 
mu daje u ruke Evanđelje, tj. blagu vijest ili nauku Go- 
spodinovu. Tom mu prilikom daje i onu misiju u ime 
Crkve, koju je ustanovitelj Crkve Isus Krist u ime svoga 
Oća dao Apostolima kad je rekao: »Idite u sav svijet i 
propovijedajte evanđelje svim stvorenjima!« (Mk 16, 15). 

U današnja teška vremena, zaodjenuta duhom ma- 
terijalizma, krutog egoizma, nevjerstva, modernog po- 
ganstva ili u najmanju ruku vjerskog nehaja, vrijedi oso- 
. bito, makar i uzgred; istaknuti vanrednu korist od dje- 
lovanja sv. Evanđelja. 

Ne treba mi nego napomenuti da je Evanđelje riječ 
Božja. Koliko je naš Božanski Učitelj djelovao svojom 
riječju dokazuje vam Mandaljena, Zakej, dokazuju svi 
Apostoli, sve one mase naroda izraelskoga, koje ostav- 
ljahu: dom, rad i grad, a iđahu za Njim u pustinju za- 
boravljajući glad i hranu; umor i san. Koliko riječ 
Božja može promijeniti ćud, volju, narav, mišljenje 1 
sav pravac čovječjeg djelovanja, dokazuju nam Savao 
obraćeni u Pavla i mnogobrojni obraćenici rimske impe- 
rije, koji za Krista i Njegovo Evanđelje, Što su prije 
prezirali, muke upljahu i Život žrtvovahu. Dokazuju 
obraćanja naroda i plemena u srednjem vijeku, koji 

Sijahu rasap, tminu i smrt, a nakon što prila- 
godiše svoje življenje nauci Evanđelja, postaše pioniri 


uglađenosti i napretka. Dokazuju to i današnja vreme- 


.na po svemu svijetu. 


Ako je ovo bilo potrebno napomenuti s obzirom 
na velike potrebe pojedinaca, obitelji i naroda, onda ćeš 
mi, dragi brate mladomisniče, vjerovati, da je najljepše 
što ti kao brat i suradnik u apostolatu mogu staviti na 
srce sv. Evanđelje. Ucjepljujem ti s toga riječi sv. Pavla: 
»Opus fac evangelistae (Tim 4, 5), propovijedaj evan- 
delje! Ministerium imple! Propovijedaj ga oduševljeno! 
Uvjerljivo! Nepokolebivo! Propovijedaj prosto i razum- 
ljivo, ne ono što ne spada na propovjedaonicu nego sve- 
to i nepatvoreno Evanđelje! Sobrius esto! Prioni učenju 
i nakon što si završio nauke, jer velika je odgo- 
vornost na svećenicima radi pripovijedanja.  »Tko, 
uzvjeruje i pokrsti se, spasit će se; a tko ne uzvjeruje, 
osudit će se« (Mk 16, 16) veli nam Božanski Učitelj. 
O nama, od danas i o tebi zavisi hoće li se tkogod spa- 
siti ili, ne daj Bože, osuditi! Prema tomu, kako mi sve- 
cenici, budemo shvaćali dužnost propovijedanja sv Evan- 
đelja. 

Važno je stoga, dragi brate, da budeš prava i do- 
stojna kopija Božanskog Učitelja. Ne samo u crkvi, ne- 
go i u privatnom i javnom životu. Budi drugi Krist, ali 
ne samo tim što ćeš učiti narod nauku Božanskog Uči- 
telja, nego i tim što ćeš poput vrhovnog svećenika Isusa 
i moliti kako je On molio, i trpjeti za spas naroda i 
ljubiti svoj narod i svoju domovinu, kako je Isus lju- 
bio. Budi drugi Krist u životu i na smrti. U osjećanju 
s bolesnicima, u ljubavi prema grešnicima, u traženju 
zalutalih. U čistoći i neporočnosti, da te nitko ne uzmog- 

ne prikoriti zbog grijeha. Budi drugi Krist čineći dobro 
svakomu bez vlastite koristi, žrtvujući sebe u korist bliž- 
njega, osobito svoga naroda. Budi drugi Krist tim da 
služiš i budeš spreman služiti, a ne da budeš služen. 

Narod hoće da svećenik bude Božji čovjek, od lju- 
di uzet, izabran i odijeljen, da ne mari za ljudske stvari, 
nego za nebeske; da bude duhovan ne materijalan, da 
ne hlepi za užicima i slavom, da kao svjetionik svijetli 
primjerom, poniznošću, dobrotom i mirnoćom tempe- 
ramenta. Evo, ovakav budi, dragi mladomisniče, pa ćeš 
biti mio Bogu i narodu svome: cijenjen, voljen, slušan 
i uticajan! 

Ali i vi, predragi vjernici, treba da znate udesiti 
svoje držanje prema svećeniku. Svećenik ima od Boga 
svoju misiju. »Idite u sav svijet i propovijedajte«, rekao 
im je Božanski Spasitelj. Oni moraju da naučavaju narod 
propovijedanjem Evanđelja, morala i istine. Nijesu dakle 
poslati da propovijedaju što se sviđa pojedincima, nego 
istinu i moral. 'To im je dužnost. Istina često pecka kad je 
netko na krivom putu. Ako stoga svećenik kori, ako od 
zla odvraća, ako kara pa i viče, znajte da mu je to 
očinska dužnost. Vi ste očevi, vi ste majke, znate da 
morate katkad djecu i pokarati i da vam nije milo, da 
se vaša djeca na vas ljute, što ih korite. Ne budite ne- 
pravedni, jer su i svećenici vaši duhovni oci. 

Ne budite nepravedni ni tako da mislite kako su 
svi svećenici, čim su dobili sv. Red, prestali biti ljudi. 
Ne! I kad postanu svećenici i dok su živi, ostaju i oni 
ljudi; to znači: slabostima i manama pa i grijehu pod- 
ložni. Ako — ne daj Bože — koji pogriješi, žalite ga i 
ne odbijajte se od Crkve, od vjere, od Boga, koji će 
svima suditi. Ne vjerujte svakome što na svećenika reče, 

Ne gubite poštovanje prema svećeničkom staležu zbog 
grijeha pojedinaca, jer bez povjerenja i poštovanja na- 


nosi se mnogo poteškoća uzvišenoj svećeničkoj misiji. 


Mladomisniče! Ovo što sam rekao odnosi se na 


Pavlov citat da je svećenik od ljudi izbaran, ali Pavao 


kaže, da je svećenik ne samo od ljudi izabran, nego i 
»adi ljudi postavljen. Iz ovog naslova slijede velike 
dužnosti svećenikove prema ljudima,. tj. prema svome 
narodu. Svećenik je i ovdje Alter Christus — drugi 
Krist. A Krist je bio brat i otac ljudima. Svima i sva- 
kome, a svome naroda napose i navlastito. Svećenik 
mora stoga da ljubi povjereno mu stado ne samo kao 
brat i otac, nego i materinskom ljubavlju. Ljubi stoga, 
dragi brate mladomisniče, ljubi duše, tradicije svoga na- 
roda, ljubi njegovu časnu povijest, ljubi sve Što je naše, 
što ima da služi Bogu i narodu. Poput velikog Apostola 
Pavla plači s onima, koji budu plakali, raduj se s oni- 
ma, koji se budu radovali. Narod poštuj, svjetuj i 
uzgajaj! To je tvoja dužnost, to je tvoje poslanje! 

“ Ne bih htio, dragi brate, da ti ni iz daleka danas 
pomutim tvoje opravdano veselje, tvoju radost, ali koja 
korist kriti? Iako tvoje dostojanstvo nadvisuje. ono anđe- 
osko, iako je tvoja riječ danas toliko moćna da svede 
samog Boga s neba na zemlju, uza sve to prisiljen sam 
da ti kažem da i svećenički život ima svoj križ, svoje 
drače. Teška su, brate, vremena, u koja si začuo one 
evanđeoske riječi: »Idite i vi u moj vinograd!« (Mt 20, 7). 
Teška su, kažem, jer svećenik, iako svećenik, ostaje 
čovjek, a svijet je uvelike iskvaren i ne Žaca se često 


puta ne samo napadati Boga i svećenstvo, nego što više 


kuša poricati i samu Božju opstojnost i božansku usta- 
novu svećeništva. Zato budi svijestan da »Učenik nije 

nad učiteljem, ni sluga nad gospodarom  svojim« 
(Mt 10, 24), i da nam je Onaj koji nas je učinio »kra- 
ljevstvom i svećenicima Bogu i Ocu svojemu« (Otkr 1, 6) 
rekao: »Ako svijet mrzi na vas, znajte da je mrzio na 
mene prije vas« (Iv 15, 18) i opet: »Ako su progonili 
mene, i vas će progoniti« (Iv 15, 20). 

Tvoj dosadašnji život protekao je u znaku križa; 
križ te čeka već na prvoj brazdi tvoga poslanja, i — 
ne zaboravi — on će te pratiti do smrti. Ti znaš da je 


na putu križa mučan samo prvi korak, zato naprijed' 


za križem! Križ te združuje s Prvosvećenikom Kristom, 
slijedi Ga na Njegovom križnom putu, na kojem ćeš 
naći i Njegovu prežalosnu Majku — našu dragu Gospu. 
Ona će ti pružiti hrabrost i uliti nadu. Njezinom ćeš 
pratnjom najlakše stići do svijetlog vrhunca nagrade i 
slave, gdje ćeš moći zauvijek kraljevati u društvu Isusa 
i Marije. ' 

I još da te osokolim riječima samog Božanskog 
Spasitelja. Reče nam: »idite«, ali nam reči i »ja sam s 
vama«. Ne kloni, onaj Bog koji te je u svoje svećenike 
odabrao, On će te u radu krijepiti i pomagati. 

Srdačno i oduševljeno pristupi k oltaru Božjemu, 


k Bogu koji razveseljuje tvoju mladost. Prinesi Mu žrtvu | 


zahvalnicu i pomoli se za sv. Crkvu, svetog Oca Papu, 
biskupa našega koji te je u ime Kristovo svetim činima 
ukrasio, za domovinu našu i mili narod naš. Sjeti se u 
ovoj i u svim sv. Misama svoga oca i majke, brata, 
rodbine i prijatelja, jer ti najbolje znaš koliko im du- 
guješ, koliko su žrtava — moralnih i materijalnih — 
pridonijeli da te mogu ugledati na oltaru kao službenika 
Gospodnjeg. Ne prezri nikada ni u čemu njihove boli 
i patnje za tebe prikazane, nego ih se sjećaj sada i čita- 

vog života svoga, moleći se Bogu, da kako su se danas 
našli s tobom na okupu oko jedne žrtve u vremenu, ta- 
ko da se skupa s tobom nađu i oko jedne žrtve u vječnosti. 
Sjeti se i tvoje svećeničke subraće, moje malenkosti, sve- 
ga kršćanskog puka, osobito onih, koji su progonjeni radi 
pravde i ismijani radi istine. 

Stupi odvažno u život, zove te Crkva, treba te do- 
movina, čeka te narod. Obujmi srdačno oružje sv. Križa 
i nosi ga junački na čast i spasenje naroda našega. 
Amen. 

NOVI MOJSIJE 


U ovom velebnom i radosnom času, kad jedan mladi 
pomazanik Gospodnji, zaokružen časnom kitom starije 
braće svećenika, rodbine i prijatelja, pristupa po prvi 
put k oltaru Božjemu, da Svevišnjemu prinese žrtvu za 
narod svoj, čini mi se da se obnavlja onaj divni prizor 
na brdu Horebu, gdje se veliki, nedokučivi Jehova, Bog 
naš, prikazao Mojsiji pri kupini koja je gorjela, izgarala, 
ali izgorjeti nije mogla. 

Čini mi se da vidim čovjeka, koga nevidljivi Bog 
zove da ga uputi u jednu važnu misiju, a taj odabranik 
Božji pristupa sa strahopočitanjem na ono svetlo tlo, u 
znak dubokog štovanja svlači obuću, baca se na zemlju 
i licem prignut smjerno sluša glas Božji. Razumjevši što 
Bog od njega hoće, uze u ruku čudotvorni štap i vrati 
se među svoj narod, da izvrši veliku namijenjenu mu 
misiju. . 

Ono sveto brdo, s koga je Bog davao nadahnuća i 
određivao misije, ja danas vidim u onom svetom oltaru, 
na kome će naš brat mladomisnik slušati od danas una- 
prijed nadahnuća, koja će mu isti onaj Bog naš davati, 
koji je sluzi svome govorio iz goruće kupine. , 

Kupina je tebi, časni brate mladomisniče, žrtva sv. 
Mise, u kojoj Isus naš gori žarkom ljubavi prema svome 

narodu. Onaj sretni odabranik Božji jesi ti, poštovani 
don...... novi pomazaniče Gospodnji! Bog, čijoj do- 
.broti nema mjere, pozvao te je u djetinjstvu glasom 
unutarnje milosti, što si kasnije naučio da se zove 
zvanje. Tisi mjesto obuće svukao i odbacio od 
sebe svjetovne haljine, tj. sve ono što te sa svijetom veže 
i na zemaljsko sjeća. S pouzdanjem primio si, ne Štap 
kao negda Mojsije, nego križ i kalež. 

Primio si dakle, nema o tom dvojbe, više nego 
Mojsije, a to ima da te sjeća da je i tvoja misija veća nego 
bijaše misija Mojsijeva. 'Ti si od danas pozvan da više, 
kudikamo više, učiniš na slavu Božju i na korist na- 
roda križem i kaležom, tj. Euharistijom, nego li je negda 
činio gorljivi Mojsije safnim čudotvornim štapom. 

Švapski knez Auersperg, kad mu u času krunjenja 
nije bilo na mjestu vladarsko žezlo, brže — bolje pri- 
hvati križ, re usklikne: »Evo moga žezla, drugo ne tra- 
žim!« I na tvojim rukama, časni brate, stoji tvoje žezlo. 
Križ, što ti ga je biskup svetim uljem  upečatio, jest 
tvoje žezlo, kojim ćeš vladati srcima i dušama onih oso- 


. oba, koje ti starješine budu tvojoj duhovnoj skrbi povje- 


rili. 

Križ, križ, a ne žezlo pristaje crkovnjacima. Bog 
je tako htio. A htio je tako, da bi ljudi gledajući izgled 
u svećenicima, lakše prigrlili svoje križeve. Ja ti stoga 
danas ne stavljam u izgled jedan lagodan život, možda 
pun časti, slasti i lasti, već te naprotiv bratskom lju- 
bavlju upozoravam, da te u svećeništvu čekaju žrtve, 
patnje, mnoga lišenja i neprestano mučeništvo. 

Ono što od trebe, dragi mladomisniče, traži Bog, 
Crkva Narod i Domovina, ono što si ti obećao, što si 
dapače i zavjetovao, nije drugo nego neprestana žrtva 

ili mučeništvo. Žrtva je što si se odrekao čara svoje mla- 
dosti, žrtva je što si se odrekao utjehe i radosti obitelj- 
skoga života i prigrlio celibat, žrtva je što si se odrekao 
svjetske slave, svjetskoga veselja. A te su Žrtve pravo 
mučeništvo, jer su doživotne i trajne. 

Križ je dakle odsad tvoj stalni drug i pratilac. Križ 
je pars herditatis tuae, jer si odabrao da budeš slijed- 
benik i učenik Onoga, koji ga je za spasenje svijeta pri- 
grlio i do vrha Kalvarije nosio, ma da i pod njim pa- 
dao. Na križu je na svrhu ispustio i svoju plemenitu i 
svetu dušu naš Božanski Učitelj. 

Kada je to tako, onda te danas i na to podsjećam, 
dragi brate, da nije učenik nad učiteljem. Red ti je radi 
toga križ dragovoljno prigrliti i do svoje ga Kalvarije 
junački uznijeti. U svojim poteškoćama, u svim lišenjima 
i Žrtvama, koje od tebe svećenički stalež ili duhovna 
služba budu ili tražile ili uzrokovale, gledaj križ, koji 
si po svojoj volji prigrlio. 

Budeš li radi svoje svete službe morao nešto da 
podneseš, kakvu nepravdu ili progonstvo, ne buni se, 
ne malaksaj, već se sjeti riječi Spasiteljevih na gori: 
»Blaženi, koji gladuju i žeđaju pravde! Oni će se nasi- 
titi« (Mt 5, 6). Sjeti se da je i tvoj Učitelj, koji je samo 
dobro činio — prolazio je čineći dobro i isejeljujući sve 
—, za platu primio pogrde, zapostavljanje, izdaju i križ. 
Dođe li doba da se na tebi izvrši bijes i srdžba nepri- 
jatelja Krista i Crkve ,ne daj se pokolebati, od Krista i 
vjere odmetnuti, nego poput kršćanskih mučenika sljubi 
se uz križ, jer on vodi k pobjedi, k Isusu pobjedniku: 
Per crucem ad lucem! 

Križ, patnje, lišenja, mučeništvo. nisu nipošto kazne 
svećeništvu, pa dosljedno ne smiju biti povod da sveće- 

pik nastoji da im se ukloni popuštanjem u disciplini, u 
žaru, u vršenju svojih pastirskih dužnosti. Ne, križ nije 
kazna, nego milost, odlikovanje na ovom svijetu, a na- 
grada na drugomu. 

Ako svećenik trpi u vršenju svećeništva, sudjeluje 
s Kristom u spasavanju duša. Svećenik trpi, ali duše za 
koje je i Isus trpio, po trpljenju svećenikovu dobivaju 
oprost, izmirenje, blagoslov i spas. 

Svećenik je dakle, kad trpi, žrtva ljubavi. Zato 
ovakova žrtva donosi velikog, divnog ploda nebu i 
zemlji, Bogu i čovječanstvu. Svemu čovjek može da 
prkosi, na sve može da ostane tvrd, opor, surov, nepo- 
slušan i nepopustljiv; ali pred križem, koji se za njega 
žrtvuje, pred ljubavi, koja za njega trpi i izgara, tu re- 
dovito popušta. Tu dođe k pameti, ka skrušenju i obra- 
ćenju. Tu postane mek i pristupačan milosti. 

Ljubav dakle, koja trpi, nadvaladava, jer i nema 
ništa jače od ljubavi. Stoga nema uspješnijeg među pa- 
«toralnim sredstvima od ove trpeće ljubavi. Križ je zato 
najbolje sredstvo da uspiješ u misiji koju danas započi- 
nješ; križ tvoj, kako Spasitelju bijaše njegov. 

«Križ je tajna i garancija i tvojim budućim uspje- 
sima. Ako ti stoga u životu nadođu časovi, kao Petru, 
kad je svu noć ribao a ništa nije ulovio, da radiš i na- 
stojiš, da se čak i ubiješ od truda i iscrpiš sva sredstva 
da obratiš kojeg grešnika na pravi put, a sve uzalud, ne 
ostaje ti drugo, carissime, nego da se za nj dadeš pro- 
peti. Kad tvrdokorni grešnik bude vidio da »crucifixus 
crucifixum portat«, da ti nosiš njegov i svoj križ radi 
njega, ganut će se i poslušati tvoj pastirski glas. 

Uz križ dobio si mjesto Mojsijeva štapa i kalež, 
drugo neophodno sredstvo za misiju na koju se eto spre- 

' bA , 
maš. I njemu ne samo sudjeluješ u oporuci Gospodi- 
ari koju 2, i tebi u neizmjernoj dobroti zavještao 
sA te : ke. 
. je u lagovaoni nakon ustanovljenja  presvete 
<: aristije rekao: »Ovo činite na moju uspomenu!« 
(L& 22, 19), nego ti pomaže i u tvojoj misiji da spa- 
savaš narod Božji od r ij ivi 
zo Ji od ropstva grijeha, od krivih ideja 
i uda. To su danas Faraun i njegovi doglavnici. 
voja je misija da narod izvedeš preko Crvenoga mora, 
: 2 su svijet i borbe, bilo klasne bilo nacionalne, koje 
r .y . 
u da ga unište. Sakramenti su rt i zidovi, između 
ojih je Mojsije proveo narod, a mana, koju im je u 
pustinji isprosio, to ti je Presveta Euharistija. 
O, velike tvoje sreće i časti isni 
. uš .. je sreće i časti, brate mladomisniče, da 
danas sredstvom Euharistije ne samo spasavati 
poput Mojsija narod Božji, nego ga i usrećivati za vječ- 
na vremena. 
wr Sv. Misa, bogoljubni vjernici, koju svećenik služi, 
ričest koju dijeli, to vam je i sredstvo i jamstvo vječ- 


noga spasenja. Ona spasonosna hostija — kako crkva 


pjeva — rajska vrata otvara! Oria nas s našim Bogom 
i na ovom svijetu združuje, te po njoj postajemo dioni- 
ci božanske naravi. Ona oplemenjuje, utišava strasti 
uzdiže pamet k Bogu, koji je zadnji cilj i sreća Bijela. 


is 
Svećenik vam dakle, otvara vrata raja, vrata vječne 


.sreće. Svećenik je stoga narodni prijatelj i dobročinitelj 
zato kao takva treba da ga častite i cijenite, da mu a 
mažete i da ga volite i da ga u duhovnim poslovima 
slušate. 

Važnost Euharistije i važnost svećenika najbolje 
pozna lukavi neprijatelj Božji i čovječji: sotona.  Ni- 
kakvo čudo, da sve svoje paklene sile, a te su jake 
upotrebljava u borbi protiv Euharistije i snakaikca 

Protiv Euharistije tim Što sotonske šegrte navodi da je 
preziru, a protiv svećeništva tim što ih nuka da mrze i 
sav bijes iskale kad mogu, ne nad lopovima, ne nad ne- 
valjancima, koji narod i državu uništavaju, n2go nad 
svećenstvom. Ka 
Predragi vjernici! Euharistija je Božja ustanova i 

trajat će na zemlji dok bude svijeta ili ljudi, za kojih 
sreću i spas je i ustanovljena. I svećeništvo je Božja 
ustanova. Dok pojedini svećenici ginu i umiru, svećeni- 
štvo se pomlađuje, obnavlja i ostaje do konca svijeta, 
da dijeli Euharistiju i otvara vrata raja. Kad ne bi bilo 
svećeništva, ne bi bilo ni Euharistije, ne bi bilo duhov- 
nog sunca u Crkvi Božjoj, ne bi bilo među ljudima iz- 
yora utjehe, djelitelja milosti i blaženstva u ovoj tužnoj 
i suznoj dolini. 

> Upravo zato naša je radost danas velika, jer smo 
u ovom našem današnjem mladomisniku dobili još jed- 
nog posrednika između Boga i ljudi, koji će po svetoj 
Žrtvi naših oltara dijeliti nebeske milosti, vrela žive vo- 
de za Život i spas svijeta. 


Pristupi sada, dragi brate mladomisniče, veselo k 
Božjem žrtveniku, k Bogu koji razveseljuje tvoju mla- 
dost! Neka ri teško breme ne zadaje ni straha ni malo- 
dužnosti, jer će ti Onaj, koji te je na ovaj sveti čin oda- 
brao i pozvao, dati da izvršiš ono što od tebe traži. Ti 
ćeš osjetiti Božju pomoć i zaštitu i moći ćeš sa sv. Pav- 
lom reći: »Sve mogu u Onome koji me krijepi« 
(Flp 4, 13). i 

Neka te ne straši teško breme, jer ga i oni, koji te 
danas okružuju, i hiljade drugih snose i podnose. U za- 
jednici je sve lakše, pa će nam i zajednički teret biti 

lakši. Svi ćemo ti pomoći, svi ćemo ti breme olakšati, 
svi ćemo te bodriti i za te se moliti. 

Da, s povećanim plamenom ljubavi Božje uzađi na 
to mistično brdo, da nam s njega uzmogneš pružati spa- 
sonosnu silu Božju. Obazri se i pogledaj: na njemu ćeš 
uz moći svetaca, tih nebeskih zaštitnika, naći i srca onih, 
koji za te najviše kucahu i kucaju. Naći ćeš srca tvojih 
dobrih i dragih roditelja, majke i oca. Gdjegod ti bio, 
na kojemugod oltaru prinosio svetu Žrtvu, svud će tamo 
biti i njihovo srce, jer nije, ne, njihovo srce izmoreno 
trudima, suzama i molitvama, koje su na svakom tvojem 
koraku upravljali za te, dok su te do stubišta oltara 
doveli. Kao ocean duboko srce nije im zasićeno, kad su 


te vidjeli svećenika u misnom ruhu, ne. Oni žele, vape | 


i mole, a to ne će prestati ni željeti ni vapiti ni moliti 
dok god im bude duša u grlu, da ti ostaneš častan, uzo- 
ran, nevin i svet; bogoljuban i poslušan, revan i požr- 
tvovan, svećenik in aeternum. U svakoj stoga Misi spo- 
meni se tih roditeljskih srdaca i dok budu živi i kad 
budu onkraj groba na te gledali. 

Na istom oltaru naći ćeš uza se i srca tvoje braće 
i sestre, tvojih crkvenih starješina, koji će se radovari 
gledajući, da je sjeme, koje su oni u tvoje srce sijali, 
palo na plodno zemljište, te donosi plod s dana na dan, 
sve veći i veći. Sjećaj se stoga svojih bivših i budućih 
poglavara i oduži im se svojim molitvama. 

Naći ćeš i srce svoga naroda, koji od tebe očekuje 
pomoć. Ne zaboravi nikada svog naroda i domovine! 
Budi vjeran domovini i odan narodu. Budi uvijek rodo- 
ljub, ali pamti da se rodoljublje sastoji u djelima i u 
žrtvi, a ne u riječima i frazama. Nijedna žrtva neka ti 
ne bude za narod teška. I kad budeš radio za vjeru i 

za domovinu, nemoj zato tražiti pohvale, priznanja ili 
možda odlikovanja, nego budi sretan što si učinio svoju 
dužnost, jer je u tom, a ne u onom što zovu odlikova- 
njima, slast. 

U to ime pristupi k oltaru Božjemu, stupi u javni 
život kao novi Mojsije, da doneseš narodu svome du- 
hovnu sreću i spas. Amen! Amen! 

NATČOVJEK 


»Radujte se svagda u Gospodinu; opet velim, ra- 
dujte se!« (Fil 4, 4). »Radujte se s Jeruzalemom i vese- 
lite se gradu vi svi, koji ga ljubite! Radujte se s njime 
svi, koji ste ga žalili« (Iz 66, 10). Srca vaša, duše vaše 
neka propjevaju od radosti; neka uzdignu k prijestolju 
svemogućega Boga novu pjesmu slave i ljubavi! Neka 
zaore nebo i zemlja zvukom pjesme vaše, da sve što 
“živi čuje i vidi koliko je jak i svemoguć Bog naš! S 
istoka do zapada, sa sjevera do podneva neka se spoji 
s pjesmom vašom glas svakoga stvora, da se tim što 
časnije uzveliča i proslavi Njegova svemogućnost. 

A zašto ovaj moj poziv? Zašto se danas ova naša 
crkva zaodjenula u svečano ruho i sjaj? Zašto jutros 
zanosnije i punije odzvanjaju zvukovi orgulja i pjesma 
iz grla naše mladeži? 

O, rekoh vam, veselite se, braćo, i radujte, jer nam 
je dragocjen dar podan, jer je još jedan »natčovjek« 
darovan narodu našemu, Dubravi našoj. Čudotvornim 
djelovanjem sakramenta sv. Reda nagradio je Gospodin 
danas naš grad i vaskolik svijet; obradovao je nebo, 
razveselio svetu Crkvu svoju i od toga veselja i slave 
potresao se pakao, uplašio se sotona. 

PRALI I 


Još jedan učitelj-liječnik-savjetnjik-Božji pomaza- 
nik — »natčovjek« darovan nam je danas, kad jedan od 
sinova našega naroda po prvi put prikazuje Trojedino- 
mu Bogu svetu nekrvnu Žrtvu, da zatim svu mladost 
i sve dane svoga života stavi u službu Boga i naroda. 
“> Pozdravljamo zato tebe, mladi Božji svećeniče, 
Božji daru narodu našemu, procvjetali izdaniče našega 
tijela i naše krvi, mirisavi pupoljče iz srca naroda, da si 
nam blagosloven i Gospodin bio s tobom! 

Stojiš danas pred nama čedan, zadovoljan i smiren, 
kao izgubljeni putnik koji se domogao svoga cilja, ali 
i kao gorostas duha — duha Božjega, kao »natčovjek« 
u višem smislu te riječi, svećenik po redu Melkizedeka, 
slika Učiteljeva, Njegov poslanik i sijač Riječi Božje. 


Zato te mi danas pozdravljamo, zato ti poklanjamo 


svoje pouzdanje i iskazujemo' štovanje i ljubav, zato te 


razdragana srca i pobožne duše očekujemo na prvim 
brazdama u našoj sredini, u službi Evanđelja. Zato se 
dušom punom svetih želja priključujemo tvom pobož- 
nom Ššaptaju na oltaru, tvojoj prvoj neokaljanoj Žrtvi 
neokaljanog Jaganjca, koju prinosiš za dobro svoje i 
svojih, na sreću i spas naroda, na procvat kraljevstva 
Kristova u dušama i svijetu. Zato se mi molimo, da 
tvoja i naša žrtva bude ugodna Bogu Ocu svemogu- 
ćemu. ' 

Dragi brate mladomisniče! Jer si me pozvao da ti 
cdržim propovijed na ovim tvojim primcijama, godu 
tvomu i našemu, ja ću propovijed, čestitku i sve želje 
sintetizirati u riječi Habakuka proroka: »Egressus es in 
salutem populi tui, in salutem cum Christo tuo — 
Izlaziš da pomogneš svojemu narodu, da spasiš svojega 
pomazanika« (Hab 3, 13). Dao Bog, da uđeš u javni 

Život na sreću i spas svoga naroda, naroda koji svoje 
svećenike voli i štuje, koji ih naziva čak zjenicom Go- 
spodinovom, ako su ono, što im je sam Bog odredio da 
imadu biti. Dao Bog po zagovoru našeg milog zaštit- 
nika sv. Vlaha, da u tvom javnom i privatnom životu 
budeš uvijek išao njegovim stopama, kako bi neustra- 
šivim propovijedanjem riječi Božje, očinskom brigom 
za povjereno ti stado i milosnim djelovanjem sv. Žrtve 
i Sakramenta, bio našemu narodu učitelj, izgled, dobro- 
tvor. 

Predragi vjernici! Mojsije je po volji Božjoj postao 
vođa naroda Izraelskoga. Branio je svoj narod od moć- 
nog tlačitelja, izveo ga iz Egipta, proveo preko Crve- 
noga Mora, hranio ga manom nebeskom u pustinji i 
pojio vodom, koju je činio da iz kamena proteče, učio 
ga na osnovu zakona koji mu je Jehova nadahnuo i 
ozdravljao pomoću mjedene zmije. 

Mnogo veću službu povjerio je Bog svećeniku, Sve 
ono što je činio Mojsije, obavljao je kao od Boga oda- 
brani vođa jednog naroda, a što čini svećenik, on to 
obavlja kao od Boga ovlaštena osoba, da igra ulogu ne 
samo vođe i učitelja, nego ulogu samoga Krista Gospo- 
dina. I ro ne samo za jedan narod, za jednu državu, 
nego za cijeli svijet. ' 

U Žrtvi sv. Mise, u dijeljenju Sakramenata, kad 
svećenik govori: »Ovo je tijelo moje... Ovo je kalež 
krvi moje...« ili »Ja te krstim«, »ja te odrješujem«, 
»ja vas sjedinjujem u ženidbu«, on govori i radi kao 
da bi on bio Krist. Tada se svećenik poistovjetuje s 
Kristom, on radi »in persona Christi« — kao Krist. 

Zato su kršćani dužni da u svećeniku prije svega 
vide Krista, da mu radi toga, što on čini Krista, iska- 

zuju poštovanje i prijateljstvo, da ga smatraju svojim, 


= da ga ljube i pomažu. Imao je zato pravo Huonder kad 


je rekao da je svećenik »natčovjek«, da je on slika Uči- 
teljeva. To dokazuje svećeničko poslanje, to nas uči 
povijest Crkve i svagdanje iskustvo. 

Rečeno je: svećenici su osobe, bez kojih se čovjek 
ne može ni roditi ni umrijeti, oni se stapaju sa svim 
društvenim razredima (Lamartine). Doista, svećenički 
život, njegova djelatnost zadire  najintimnije u život 
svakoga kršćanina. Obuhvaća sve njegove etape, prati 
ga od kolijevke pa do groba, dapače, prelazi granice 
prolaznosti kad kroz misno eposvetilište upravlja svoje 
molitve, da njegova duša ugleda sjaj vječne svjetlosti. 

Svećenik je tu liječnik i Žrtva, jer ne mari za ogav- 
nost bolesnog ili iznakaženog tijela i kužnog zraka, ne- 
go sve svladava i dragovoljno trpi za ljubav Onoga, 
koji se nije oglušio na vapaje majke Kananejke, ni ono- 
ga stotinka, kojemu je sin bio na umoru, kao ni na 
molbe slijepih i gubavih, koji su klicali: »Isuse, Učitelju, 
smiluj nam se!« (Lk 17, 13). 

Da, svećenik za ljubav svoga Učitelja, koji ga je 
postavio i učinio »kraljem i svećenikom Bogu i Ocu 
svojemu«, sve žrtvuje, sve svladava, a moć mu je divna, 
stvaralačka. 

Zato se varaju svi oni koji misle da na tom polju 
može itko drugi nadomjestiti svećenika, da se njegova 
služba može zamijeniti nekom naduvenom etikom ili 
lakomislenom emancipacijom. Svećenik ima Božje po- 
slanje, sakramentalnu vlast, zato je njegova djelatnost 
na polju Evanđelja nezamjenjiva i nenadoknadiva. Za- 
to mu je velika i čast. Tako velika, da su sveci, kao 
jedan Franjo Asiški, govorili: »kad bih ja susreo anđela 

i svećenika, najprije bih se uklonio svećeniku, poklonio 
i u ruku ga poljubio, jer ga njegova služba uzdiže nad 
same anđele«. 

Zato su i svi narodi zdrave etičke kulture štovali 
i ljubili svoje svećenike. 'Ta se ljubav rađa iz toga, što 
puk tvrdo vjeruje da Bog svoje posebne milosti dijeli 
po svojim svećenicima. Zato su oni uvijek bili uvijeni 
u nimbus mistike i viših, nadzemaljskih sfera. Zato je 
njihov auktoritet kod vjernika velik, jak i čvrst. Zato 
su oni najbolji propovjednici Evanđelja, jer su životom 
i radom najsličniji svomu Učitelju Kristu. 

Ali, dok su svećenici oni, koji vode narod Božji, 
koji sjedinjuju ljude s Bogom, i dok je svećeništvo — 
kao Božja ustanova — vječno, pojedini svećenici po- 
malo nas ostavljaju i mi te nestanke osjećamo. Osjećamo 
nestašicu klera. Osjećaju to bolje od građana naši ljudi 
na selu. Pitaju svećenika, vape za njim, jer nakon što 
su ga izgubili, sad znadu što je i djeci i bolesnicima, i 
mladeži obojega spola, i našim starcima i staricama, 
bijednicima i potrebnima svake ruke, bio i osrednji 
svećenik, a da o ponajboljima i ne govorim. Pitaju 
djelitelja milosti, ali — nažalost — više naših župa ne 
mogu da ga dobiju. Više su od jedne naših seoskih crka- 
va zatvorene, a njihovi oltari pusti. Pusti oltari, ali i 
duše našeg čestitog seljaka puste, prazne, žalosne i bez 
utjehe. 

Predragi vjernici! Vjerska i patriotska nam duž- 
nost nameće kategorički imperativ, da nađemo, odabe- 
remo i odgojimo našem selu, mesu tijela našega, krvi 
srca našega, dobrih svećenika. Molimo se za svećenička 
zvanja, pomažimo djela za odgoj svećeničkog podmlat- 
ka, potsjetimo na tu dužnost svoje prijatelje i znance. 

a Blago ga majci, blago obitelji, koja dade i odgoji na- 
= rodu svećenika po Srcu Isusovu! 


Upravo zato, jer je kod nas nestašica klera, mi se 
svi i svećenici i vjernici ovdje prisutni više radujemo, 
da danas — egressus in salutem populi tui — prinosiš 
ovu prvu Žrtvu za uzvišene ideale. Mi se radujemo, da 
si eto izišao na sunčanu — makar i trnovitu stazu svo- 
ga zvanja. Mi se radujemo, što smo u tebi, dobru i 
čestitu do sada mladiću, dobili suradnika u vinogradu 
Gospodinovu. Mi te pozdravljamo, mi ti od srca če- 
stitamo. Mi te u svoje kolo raširenih ruku primamo: i 
u Gospodinu grlimo. Želimo ti i vapimo blagoslov, za- 
nos u službi, neumornost, ljubav i sve ostale potrebite 
kreposti u pastirskom radu, i ono što je bez posebne 
milosti najteže, ustrajnost do kraja.. 

Ne zaboravi nikada dobrobiti svoga hrvatskoga 
naroda. Naroda, puna duhovnih snaga i primjera do- 
brote i viteštva. Ne zaboravi njegovu plemenitu tradi- 
ciju u kojoj živi duša naših otaca i djedova. Tu ćeš 
naći bogatu riznicu najskupocjenijih tekovina narod- 
nog života, njegove kulture i plemenitih vrlina — naj- 
veći Božji dar našemu narodu. 

S gorućom ljubavlju i oduševljenjem stupi dakle na 
Božji poziv u tvoje sveto zvanje. Zove te Crkva, treba 
te Domovina. Tvoja prva, današnja sveta žrtva neka 
bude ujedno i tvoja prva svećenička sveobuhvatna mo- 
litva, osobito za Papu našega, biskupa našega i svu sve- 
ćeničku braću, poglavare i dobročinitelje. 

Da, pristupi što intimnije k Božjem oltaru, uzađi 
na novu, otajstvenu Golgotu, na mistični žrtvenik, 
tu prinesi za mili narod, za roditelje svoje i svu rodbinu 
žrtvu zahvalnicu, žrtvu pomirnu, žrtvu prosnu! 


Naša topla srca, puna najnježnijih čuvstava bit će 
uza te, ali i uz srca tvoga dobrog oca, braće i sestara, 
rodbine i prijatelja, prati te danas na osobiti način i 
jedno ledeno srce, koje će ovog časa od topline tvojih 
molitava i blagoslova tvojih misa osjetiti, što hoće reći 
imati sina svećenika i svu će ti muku i brigu za to 
. uloženu blagosivati. 

Sjećaj se rado u svakoj sv. Misi svoje pokojne 
majke, moli za oca, braću i sestre i sve nas i izađi da 
pomogneš svomu narodu! Fiat! Fiat! 

BOG JE UZ TEBE 


Providnost Božja, koja jasno očituje svoju namisao 
= kad god je čovjek potraži s kršćanskim povjerenjem, 
= učini, da je naš sugrađanin... danas po prvi put uzašao 

na Božji oltar, da tu prikaže Trojedinomu Bogu svoju 
prvu sv. Misu. 

Još i sada gledam u duhu našeg dragog N kao dje- 
= očaka, kako velikom ljubavlju i marom poslužuje sve- 
3 ME rika pri oltaru u ovoj župnoj crkvi; gledam ga kako 
pomaže svome župniku u dotjerivanju Božjega hrama, 
ME sobito prigodom blagdana, procesija, i kako mu je u 
svemu. odan i poslušan. Gledam ga zatim kao klerika 
koji se o praznicima navraća u ovu svoju župu, da još 
većim marom bude od pomoći župniku i cijeloj župi, 

= poglavito u poučavanju mališana koji se pripremaju na 
= prvu sv. Pričest. Gledam ga kako i sam izglednom po- 
božnošću prisustvuje svetoj Misi i pristupa na svete 
= Sakramente, pružajući divan primjer pobožnosti i krš- 
ćanskog svhaćanja života. Danas — pak — gledam ga 
I Kk kako uronjen u misterij Božjeg milosrđa kao pravi po- 
= mazanik Božji velikim žarom svoje mladenačke duše 
= izgovara: »Pristupam k Božjem žrtveniku, k Bogu, ko- 
ji razveseljuje moju mladost«. 

Da, Bog je, dragi brate mladomisniče, jedino Bog, 
koji može potpuno razveseliti tvoje srce, da te osokoli 

i učini sretnim. Sretnim ovdje na zemlji, sretnim gore 
u vječnosti. Pa iako ovozemna tvoja sreća neće možda 
biti ona u vidu ljudskom, zemaljskom, ali svakako će 
biti sreća u vidu božanskom. Jer ustrajan, doživotan i 
nesebičan rad za dobro bližnjega, za spas besmrtnih 
duša, nužno dovodi do ovozemne, a potom. 1 vječne 
sreće. Sreće najprije u srcu, koju čovjek osjeća kad je 
učinio sve švo je bio dužan i mogao učiniti, zatim sreće 
koja ne vene, ne prolazi, koju vječni Bog za vječnost 
daruje onima, koji sve što učiniše, učiniše iz ljubavi 
prema Bogu, koji je sama ljubav. 

S tom i takvom lubavlju uzađi, dragi brate, na 
žrtvenik i stupi u svoje sveto zvanje, svijestan da na tom 
putu nisi sam, da je ljubav Božja koja te potiče i hrabri, 
i da je Bog koji mjeri i nagrađuje svako, pa i tvoje 
plemenito nastojanje, mar i djela na njivi, na koju te 
danas postavlja. 

Malodušnost i zastrašivanje neka su daleko od tebe! 
Rekoh ti, Bog jeuz tebe, a kad je Bog s tobom, tko će 
protiv tebe? Istina, tebi se je od sada baviti poglavito 
vjerskim stvarima, a vjera je uprav danas najviše napa- 
dana, jer se niječe Bog, djevičanstvo i svetost Majke 
Božje, krepost svetaca, božansko poslanstvo svećenstva 
i sve ono što je uzvišeno i sveto. Kako: da stupiš u tu 
nejednaku borbu? 

Oružje starog vojnika bilo je štit 1 kopije | i ti se 
oboružaj istim oružjem. Tvoj štit neka ti bude uzoran, 
neporočan i svećenika božjega dostojan život; tvoje 
koplje molitva i znanje. Oboružaj se tim svetim oruž- 
em i ne boj se, pobjeda je tvoja i Božja. 


Svijet se i danas drži one: »Udarit ću pastira, i 


razbježat će se ovce stada« (Mt 26, 31). Ne mislim, 

dragi brate, da je iskvarenom svijetu baš do toga, da 
. svećenik bude na svom mjestu; njemu je do toga, da 


spazivši najmanju pogrešku na svećeniku, udari na sv. 
Vjeru. Zato ćeš opaziti kako taj svijet neće da razlikuje 
svećenika od svećenstva, osobu od staleža, ljudsku sla- 
bost od istinitosti i tvrdoće vjere; opazit ćeš kako se 
brižno pazi svaki svećenikov korak, kako mu se sve 
upadno povećava i naopako tumači, u jednu riječ: opa- 
zit ćeš uređenu, (planski pripremljenu borbu protiv 
$vega što je sveto i Božje. I dok se ostali staleži i pro- 
fana znanost zaobilazi, čut ćeš uprav od onih, koji ne 
poznaju ni najosnovnijih stvari kršćanskog nauka, kako 
— tobože u ime znanosti i napretka ili na temelju koje- 
kavih brošura — raspravljaju o Bogu, o Njegovoj Pro- 
vidnosti, o raju i paklu, u jednu riječ: hoće da daju za- 
kone i Gospodinu Bogu. 


Sjećam se još živo nekog dobrijanca, koji se u svo- 
joj velikoj mudrosti usudio postaviti jednoj osobi pi- 
tanje: Kažeš da ima Bog, a gdje je, ja ga nigdje nisam 
vidio. Žalim te, odgovori mu drugi, jer to znači da ši 
oslijepio i na tjelesnim i na duševnim očima. Kažeš da 
ga ne vidiš, dok ga ja vidim kud god se okrenem. Po- 
dignem li glavu put neba, sunce, mjesec i zvijezde do- 
vikuju mi da ima Bog. Pogledam li oko sebe, svako 
stablo, svaka travka, svaki cvijetak viče mi da ima Bog. 
Spustim li pogled u dubine morske, na tisuće i milione * 
stvorenja koja u vodi i moru žive, opet me uvjeravaju 
da ima Bog. 


Ne mogu da ne spomenem neko tobožnje napred- 


njaštvo, koje u svećenstvu, u crkvi, u vjeri vidi neko 
natražnjaštvo i mračnjaštvo. 

Vjera protivna napretku i zanosti? Tobožnjoj na- 
prednjačkoj znanosti jest i bit će, jer napredovati u 
zlu i učiti zlo nije nikakav napredak nego nazadak. 
Pravu znanost i napredak vjera je uvijek pomagala i 
poticala, dapače vjera i svećenstvo je onaj činilac, koji 
je svijet i znanost preporodio, zbližio i oplemenio. 

Tko, je pitam, toliko učinio za znanost i umjet- 
nost, koliko uprav oni, kojima neki nadijevaju ime 
mračnjaka i natražnjaka? Kiparstvo, slikarstvo, glazba 
imaju svoju kolijevku u crkvi i u njoj svoje slavlje 
slave. Što je od stare znanosti i umjetnosti preostalo, 
svećeničke su ruke brižno pokupile i sačuvale. Prolazili 
su vjekovi, a da nisi mogao naći onoga, koji bi se 
znanju posvetio, do jednog svećenika. Crkva i župna 


kuća bila je jedina i prava škola, a svećenik jedini uči-. 


telj. U zabitnim samostanskim zidinama znanost i um- 
jetnost, obrt i ratarstvo nađoše svoje zaklonište i na- 
predak. Iz vjerskih krugova, iz sustavnog — odgojnog 
rada Crkve podigla su se nepregledna prosvijetljena po- 
koljenja u moralnom, kulturnom i matrijalnom po- 
gledu. 

Ako je išta na svijetu što čovjeka tješi i krijepi, 
to je Vjera, Crkva i njezin svećenik. Istom se čovjek 
pojavio na svijet, eto mu svećenika koji ga u Crkvu 
Božju prima; kad se čovjek grijehom unesrećio, eto mu 
opet svećenika koji mu kaže one utješljive — spasono- 
sne riječi: Opraštaju ti se grijesi. Iz svećeničkih ruku 
prima anđeoski Kruh — okrepu duše; svećenička ga 


usta blagosivaju, a svećeničke ruke spajaju u bračni ži-. 


vot; svećenik čovjeka tješi i hrabri u teškoj smrtnoj 
borbi pružajući mu okrepu i milost sakramenta umiru- 
ćih. U jednu riječ, svećenik vjerno prati čovjeka od 

kolijevke do groba. Dapače i preko groba, po žrtvi sv. 
Mise, svećenik se sjeća pokojnika i prilaže molitve za 
upokoj njegove duše. 

Tu uzvišenu službu vrši svećenik po vlasti i du- 
nost sv. Reda. Velika je njegova moć, velika odgovor- 
nost, veliko poslanje. Ipak, moć svećenika pokazuje se 
najviše na oltaru. Tu je njegovo najveće dostojanstvo, 
jer ga žrtva sv. Mise uzdiže nad sve ljudsko djelovanje, 
nad sve časti. Ovo je dakle, dragi brate mladomisniče, 
najvažniji dan tvoga novog života; po njemu ti ulaziš 
u tvoje sveto zvanje, da s tog visokog mjesta doneseš 
narodu našemu blagoslov i spasenje. 

Gospodin bio s tobom! Čuvao te zagrljena i sa- 
krita u Srcu Svome, da uvijek budeš Njegov pravi sve- 
ćenik i žrtva. Neka zato tvoja usta svaki dan mole: 
»U tebe se, Gospodine, ufam: o da ne budem postiđen 
dovijeka!« i pjevaju Blaženoj Gospi, Majci Božjoj, »Ma- 
gnificat«. Ona je majka i kraljica svećenika. Njezinom 
ćeš zaštitom najbolje odgovoriti pozivu dobroga pa- 
stira, osobito da ne kloneš ni duhom ni srcem, nego da 
budeš što vjerniji odsjev Božanskog Učitelja, Sina Nje- 
zina. 

Bdij uvijek nad samim sobom, uzdaj se u Majku 
Božu, pa ćeš svakog dana očuvati mirno, vedro raspo- 
loženje, što će biti od velike koristi ne samo tebi, nego 
i vjernicima među kojima ćeš djelovati. 

Bez obzira na prepreke, stupaj smjelo stazama Kri- 
stovim. Sij zdravo i jedro sjeme riječi Bože i ne zabo- 
ravi da nije dovoljno samo uičiti, nego treba dobro i 
raditi. I to uvijek, u privatnom i javnom životu; u 
druševu i u kući, i na oltaru, i u crkvi, a i pri pouci 
najmlađih. Imaj za svakoga riječ utjehe i ljubavi, a ne 

zaboravi ni dobrobiti svoga hrvatskoga naroda. Nika- 
kova žrtva za dobro naroda neka ti ne bude teška! Sve 
za vjeru i domovinu — to je i svećeničko geslo. Za ta 
dva uzvišena ideala stupi poletno u život, treba te 
Crkva, treba te narod. 

Pristupi k oltaru Božjem i zahvali se na daru, na 
velikoj sreći i milosti kojom te danas obdari Gospodin! 
Pomoli se za dar mudrosti, jakosti, mara i rada, da 
uzmogneš bolje služiti, lakše trpjeti! Pomoli se i za 
Katoličku Crkvu, za mili rod i dom svoj; za svoje rod- 
no mjesto, da ga Bog blagoslovi i obdari zemaljskim 
i nebeskim dobrima! Sjeti se u sv. Misi svoga oca i 
majke, ti sam najbolje znaš koliko im duguješ. Sjeti se 
svih svojih ukućana, rodbine i prijatelja; sjeti se sv. 
Oca Pape, svoga Biskupa i svoje braće svećenika, uvje- 
ren da će se i oni za tebe moliti. Sjeti se svega kršćan- 
skoga puka da svi budemo jedno u Kristu — za Krima 
— s Kristom kroz život u vječnost. ' 

Bio nam na ponos naše sv. Vjere i mile Domovine! 
Salve i cjelov u Kristu! 

PRIGODE 

PRILIKOM POČASTI ZASLUŽNOG SVEĆENIKA 
ILI PRI SVEĆENIČKOM JUBILEJU 


Prečasni gospodine! Prigodom visoke počasti ko- 
jom vas je odlikovao Sveti Otac imenovavši vas ..... 
Maska kac (Ii prigodom vaše srebrene — zlatne — 
dijamantne sv. Mise), ne mogu, a da vam kao vaš što- 
vatelj (suradnik) i brat svećenik ne upravim toplo hva- 
la i ne odam javno priznanje, udivljenje, jer je to za- 
htjev velike ljubavi i zahvalnosti prema bratu svećeniku 
izglednom i uglednom u najvećem stupnju i velika duž- 
nost koju mi nalažu osjećaji pravde, harnosti i ponosa, 
što ovo naše mjesto ima tako dičnog svećenika, a naša 
biskupija izrazit tip Božjeg službenika, puna NEBU i 
rodoljubnih vrlina. 


Predragi vjernici! O čovjeku pravedniku, koji je 
prema Bogu ispunio dugove štovanja i religiozne 
obveze, koji je prema bližnjemu izvršio velike soci- 
jalne zapovijedi čovječanstva i bratstva, a prema Do- 
movini dužnosti ljubavi i vršenja pravednih zakona, ' 
sveto Pismo veli da je takav »ljubljen od Boga i od 
ljudi... čija je uspomena blagoslovena« (Sir 45, 1). Po- 
čast koju danas u ovoj lijepoj — značajnoj prigodi. 
mogu iskazati našem mnogopoštovanom N. N. jest, da 

na njega primjenim spomenute riječi. I primjenjujem 
ih s iskrenošću i uvjerenjem. Primjenjujem ih, jer one 
vrline koje ga odlikuju, kojima nas osvaja, zaslužuju to. 

Velika je pobuda i primjer vidjeti njegovu časnu 

i dostojanstvenu pojavu, kako se stara oko uređaja, 
održavanja i svih potreba Božjega hrama, kako uza svu 
boležljivost polazi da pruži pomoć braći svećenicima, 
da osokoli časne sestre, da podigne duhove, osokoli i 
utješi one, kojima je to toliko potrebno. Savršena je 
njegova odanost, privrženost i ljubav prema Crkvi 
* Kristovoj, Svetom Ocu, prema čestitim tradicijama 
časnih pređa, kao što je savršena i njegova podložnost 
volji Božjoj u bilo kojim poteškoćama, patnjama, na- 
pose teškoj — životnoj bolesti, kao i strpljivost, mir, 
spokoj i pobožnost s kojom bolest popraćuje, kako 
patnje Bogu prikazuje. S pravom stoga rekoh: omilio 
je Bogu. 

A omilio je i ljudima. I nije moguće da ga ne voli 
i štuje, koji je jednom s njim došao u doticaj. U njego- 
vom zrelom — evo — životu ne znamo da je ikome 
naškodio, ikome se zamjerio, a popustio je više puta i 
od svoga, da ne bi našao protivnika i neprijatelja. Čist 
i pošten koraca stazom koju mu zacrtava Gospodin, ne 
primjenjujući ni prema nižima ni prema višima norme, 
izvan pravde i dužnosti, pojmova na koje se danas u 
javnom životu malo pazi. Za njega velika čast! I zato 
je omilio i ljudima. 

Znam, dragi Prečasni, da sam ovim keddišea po- 
gledom u vašu biografiju možda povrijedio vašu osob- 
nu, naročito svećeničku skromnost. Oprostite mi! No 
potrebno je to naglasiti osobito danas, kad se tako bez- 
. obzirno gazi i ruši sve ono što je duhovno, plemenito, 

= uzvišeno, sveto; kad se ljudi često procjenjuju kao Što 


se cijeni roba na pazaru, kad je tako malo smisla za 
požrtvovnost i bratstvo, kojim bi inače moralo čovje- 
čanstvo biti tako čvrsto povezano. 

Često ljudi, iako cijene svećenika, ne znaju udesiti 
svoje držanje prema njemu. Svećenik ima od Boga svo- 
ju misiju. Idite i naučavajte — rekao im je Božanski 
Spasitelj. Oni moraju da naučavaju narod propovijeda- 
njem Evanđelja, morala i istine. Nisu, dakle, poslati da 
propovijedaju Što se nama sviđa, nego istinu i moral; 
da propovijedaju riječju i djelom, čitavim svojim bi- 
ćem. A istina nas dira, ako smo na krivom putu. Ako 
nas — stoga — svećenik kori, ako nas od zla odvraća, 
ako kara, znajmo da mu je to očinska dužnost. Ne bu- 
dimo stoga nepravedni, nego smatrajmo svećenika svo- 
jim duhovnim ocem. S tog stanovišta — uz ono do 
sad rečeno — mi ćemo još više štovati i voljeti današ- 
njeg svečara, našega Don N. N., a uz to i ostalo drago 
svećenstvo, koje predstavlja Krista Gospodina po uzvi- 
šenoj svećeničkoj službi, da se na tom putu — ispravno 
shvaćene svećeničke misije na zemlji — svi nađemo u 
bratskoj ljubavi i slozi takmičeći se za što uspješnije 
proširenje kraljevstva Kristova u svijetu i njegovo 
utvrđenje u našem. dragom hrvatskom narodu. ; 

Slava našega Don N. N. slava je sve djece Božje, 
zato se svi veselimo s njime i zahvaljujemo Gospodinu 
za veliku milost odabranja, posebno za Njegovu ljubav 
i očinsku brigu kojom ga je kroz proteklih .... godina 
pratio, čuvao i vodio na putu istine, mira i ljubavi. Da, 
mi smo svećenici nosioci Kristove lubavi, Kristova mi- 
ra. Uprav u tome odlikovao se naš N. N. koji je uvijek 


i svugdje propovijedao i naučavao sveobuhvatnu evan- 

đeosku nauku pravde, mira i ljubavi. I sve ono što je 
propovijedao, što je tražio od drugih da čine, sve je to 
najprije u najvećem stupnju sprovodio u svom životu, 
davši nam tako primjer dobroga pastira, koji sve ono 
što drugome savjetuje, preporuča, pokazuje svojim ži- 
votom, bez obzira da li ga to stoji žrtava ili ne. Zato 
je i mogao onako uspješno evanđeosko pslanje — zapo- 
vijed i poruku Boga Čovjeka neumorno i neustrašivo 
presađivati u srca drugih, naročito naše mladeži, koju 
je uvijek naročito volio, kojoj je toliko truda i mara 
posvetio. Nikakvo čudo da ga je mladež zavoljela, da 
je rado vršila njegove savjete i voljela njegovu blizinu. 
I kad su njegovi gojenci postali ljudi na višim položa- 
jima: profesori, suci, svećenici ..., on ih je uvijek na- 
zivao njihovim imenima, 4 oni njemu: Gosparu. 1 
dobro je da je tako, jer se time utvrđuje intimnost i 
poštovanje između uzgojitelja i gojenca, a tko to po- 
stigne u uzgoju, postigao je gotovo sve. 

Dragi Prečasni! Blago vama! Kolike su to riješi, 
kolike utjehe! Koliko nadnaravnog blaga za život i 
vječnost! Svaki dan ste kroz... godina dozivali Bijelog 
Krista, da se nastani u bijeloj, maloj hostiji i vaše su ga 
ruke milovale. Svaki dan odmarao se Bijeli Krist u 
vašoj bijeloj duši. Grijalo Ga je vaše srce, a: On, dobri 
lsus, uzvraćao je svom odabraniku ljubav za ljubav. 
Dok su poneki pali sa položaja, na koji ih je Krist 
postavio, vi ste ponosno nosili zastavu pobjede i vjer- 
nosti svome Kristu! 

Hvala vam, prečasni gospodine, za sva ona neiz- 
brojna dobročinstva kojima ste zadužili Crkvu Božju, 
našu biskupiju i posebno ovo mjesto, u kojem na sva- 
kom koraku čitamo tragove vaše ljubavi i dobrote 

prema ovom našem kraju! Želimo vam da vas Bog 
poživi još mnogo, mnogo ljeta, da vas uzdrži među na- 
ma, da vam konačno postane nagradom za vaš dug i 
brižan rad u vinogradu Njegovu. Gospodin s vama! 
= Vodio vas i nadalje pod zaštitom vaše i naše Majke 
Marije, kojoj se žarko molimo za vrijedan život i vječni 
spas vaše duše! Svako vam dobro i cjelov u Kristu! 

NASTUP NA ŽUPU 


»Znači li tvoj dolazak dobro? On 
odvrati: Jest, dolazim da prine- 
sem Gospodinu žrtvu. Posvetite 
se i nađite se sa mnom kod 
Žrtve!« (Kralj 16, 4—5) 

Kojim zgodnijim, ljepšim i iskrenijim pozdravom 
da vas pozdravim danas, dragi moji vjernici, kada po 
prvi put stupam javno pred vas, ako ne nježnim po- 
zdravom mira? Koju ljepšu riječ da vam upravim u 
ovom času dok vas.tolike vidim pred sobom, od one: 
»Milost vama i mir od Boga Oca našega, i Gospodina 
Isusa Krista« (Rimlj 1, 7)? I doista, u sadašnjem času, 
kad je bura čuvstava zaokupila moje srce, ja ne znam 
da vam upravim ljepši i miliji pozdrav. Pa i Gospodin 
Isus Krist iza svoga slavnog uskrsnuća pozdravlja svoje 
apostole riječima: »Mir vama!« (Iv 20, 19). Neka bude 
— dakle — mir i dobro Gospodina našega Isusa uvijek 
s vama; neka cvate u ovoj župi i neka je vodi k žuđe- 
nom cilju vječne sreće! Eto vam najljepše želje, eto vam 
najdražeg pozdrava, što ga upravlja novi pastir svomu 
stadu. 

Čita se u Sv. Pismu da je Saul bio ukoren, što nije 
vjerno izvršavao naloge u bici s Amalećanima, koje mu 
je Gospodin dao, i da je zbog toga naređeno Samuelu 
da pomaže Davida za novoga kralja. Ali Samuel, bojeći 
ose srdžbe Saulove, reče Gospodinu: »Kako da idem? 
Ako to čuje Saul, ubit će mel« Gospodin mu naredi 
da ide u grad Betlehem i da govori s narodom. Pogla- 
vice ga upitaše: »Znači li tvoj dolazak dobro? I ja se, 
predragi, danas nalazim u istom položaju, iako ne s 
istim zadatkom. Mnogi bi me mogao pitati: s ko- 
jim namjerama dolaziš ovamo? »Znači li tvoj do- 
 lazak dobro?« A ja na to odgovaram: Došao sam među 
vas da vršim službu pomirenja i mira, da se Žrtvujem 
vama i Gospodinu. Vas — pak — pozivam da mi svo- 
jim silama u ovoj žrtvi pomognete. 

. Župnik je — dakle — čovjek požrtvovanja. Sama 
riječ »Žrtva« sadrži u sebi nešto plemenita i velika, kao 
|" što je plemenita i velika ljubav koja je nadahnjuje. A 
ljubav je ona moguća sila u borbi protiv sebičnosti i 
raznolikih zala, što ih uzburkane strasti prouzrokuju u 
= ljudskom društvu. Stari narodi zatomili su samozataju 
oi nisu poznavali ljubavi. Istina, rimska nam povijest, 
. naprimjer, govori o mnogim junacima koji su se žrtvo- 
vali za slavu domovine, ali više nego čuvstvo ljubavi 
poticalo ih je na žrtve častohleplje i besmrtnost slavnog 
imena. Bio im je nepoznat pojam ljubavi, koji nas, 
nakon pojave kršćanstva, čvrsto vezuje u jedan sami 
vez, koji od roda ljudskoga čini jednu obitelj u kojoj 
= se svi smatraju braćom. Ovakav uzvišen pojam ljubavi 
i njezine neprocjenjive plodove pokazao nam je istom 
= Isus Krist, koji se sav Žrtvovao za korist i spas roda 
ljudskoga, koji je to osobito dokazao na Kalvariji; sve- 

ćenik je — pak — onaj koji ovu žrtvu. čini vječnom 
na našim oltarima. 

Ali ima još jedan oltar i još jedna žrtva, što ih 
Svevišnji zahtijeva za spas ludi. Taj oltar je srce sve- 
ćenikovo, ta žrtva je isti svećenik, On je žrtva. od jutra 
do mraka, žrtva svih dana, cijelog života. Ta Žrtva zo- 
ve se samozataja. Može li se zamisliti veće, heroičnije 
samozataje nego li je ona katoličkog svećenika koji se 
posvećuje dušobrižničkoj službi? Zar je veća — možda 
— samozataja recimo jednog hrabrog vojnika? Ja se 
klanjam tako požrtvovnim osobama, koje se podvrga- 
vaju najstrožoj disciplini, koji su spremni i na.smrt, 
ako to dužnost nalaže. No žrtva jednog časnika ili 

i redi 
vojnika samo je za malo godina. Nije tako s dušobriž- 
nikom. Njegova borba traje koliko i život, njegova 
služba istom smrću prestaje. »Zbogom« koji svećenik 
upravlja svijetu i svjetovnim ugodnostima,. svojoj obi- 
telji i prisnim osobama, nije za neko vrijeme, nego za 
uvijek. On je određen za pastira novoj obitelji koju 
često i ne pozna, koja nerijetko njegove očinske opo- 
mene i brižljivo nastojanje za moralni napredak s oma- 
lovaženjem dočekuje, a ta nova njegova obitelj jest 
župa. ' Kn 

Požrtvovan je život i dobrog domaćina i brižlji- 
vog vladara, no njihova briga, njihovo nastojanje odno- 
si se samo na jednu obitelj, na jednu državu. Nije im 
dopušteno. proširiti svoj rad na korist cijelog čovječan- 
stva. Ako od njih tražite koju žrtvu, što bi bila na 
uhar svih naroda i sveljudskog napretka, vjerojatno će 
vam odgovoriti da ne mogu, jer su vezani da rade na 
korist svoje kuće ili države, pa makar njihova korist 
bila i na štetu ostalih. Naiđe li se — pak — na pone- 

koliko iznimaka, svijet im se divi i drži ih za dobro- 
činitelje ljudskog društva. Pa dobro! Ali ono što je za 
svijet junaštvo i dobročinstvo, to je za dušobrižnika 
dužnost! Bog i narod, to su dva nerazdruživa predmeta 
njegove ljubavi. Koliko je on čovjek Božji jer mu je 
prvotna dužnost raditi na čast i slavu Božju, toliko je 
čovjek narodni, jer je narodu u svakoj potrebi pri ruci, 
pomoći i utjehi; kad sko ugleda svjetlo Božje i kad 
Bogu dušu daje, u svakoj važnijoj zgodi ljudskog ži- 
vota. 


Poput sv. Pavla, župnik se s ožalošćenima žalosti, 
s bolesnicima trpi i svaka nezgoda njegovih župljana 
= nađe odjeka u njegovu srcu. Izložen je svakoj pogi- 
belji; bilo ili ne bilo ružno vrijeme, alpinski put, po- 
gubno putovanje, odmakla noć — vi ga zovete, a on 
ose bez odugovlačenja odazivlje, hiti da vam pomoć 
= pruži; vjersku pomoć i utjehu pruža bolesniku bez 
obzira na pogibelj priljepčive bolesti, kužnog zadaha 
i bilo koje druge neugodne okolnosti. Sebe zaboravlja 
i potpuno se žrtvuje u korist bolesnika. 

Da vidimo, koji je glavni uzrok koji sili dušobrižnika 
na tolike žrtve. Nije to ni slava, niti materijalni pro- 
bici, već ljubav za spas duša. Dušobrižnik 'ne traži vaše 
imanje, vašu naklonost, on traži jedino vas, vaše duše, 
da ih s Bogom izmiri, da ih spasi. Kad je Oton III po- 
hodio sv. Mila pustinjaka, ponudi mu da smije zatra- 
žiti što god hoće od njegova prostranog kraljevstva. 
Svetac sve odbije, zatraži ipak jedno: spas njegove duše. 

Ako je — dakle — takova požrtvovnost jednog 
dušobrižnika, koju čast zaslužuje on od onih, kojima 
je dodijeljen? Pa sve i kad ne bi bio osoba dostojna 
naročitog poštovanja, svećenik treba da bude čašćen 

zbog sv. Reda i službe koju obavlja, osobito zbog časti 
Onoga koga na zemlji zastupa. 

Kao nasljednik one sedamdeset i dvojice učenika, 
koji su uz apostole širili kraljevstvo Kristovo na zemlji, 
dozivljem vam u pamet one rieči što ih je utjelovljena 
Mudrost upravila svojim učenicima: »Iko vas sluša, 
mene sluša« (Lk 10, 16). Stoga, dok ja kao vaš dušo- 
brižnik budem nastojao s Božjom pomoći da tražim 
zalutale ovčice i da ih vodim na pašu vječnoga života, 
dok se budem posvećivao vašem duhovnom napretku 
i napretku vaše djece, tražim i od vas, dragi moji vjer- 
nici, da rado slušate riječ Božju, da je opslužujete, jer 
bi inače bez vašeg sudjelovanja moje poslanje bilo uza- 
ludno. 


Sada ću — ipak — intimnije pristupiti k Božjem: 
žrtveniku, uzaći na novu, otajstvenu Golgotu, da tu 


na mističnom žrtveniku prinesem svetu pomirnu žrtvu, 
žrtvu prosnu, žrtvu zahvalnu, u prvom redu za vaše 
duhovno dobro, za vaše svakidašnje potrebe, potrebe 
vaših milih i dragih, a nada sve da u vašim srcima 
uvijek kraljuje mir Kristov, da »imate mir sa svim lju- 
dima« (Rim 12, 18). 

Zato vas i ovom prigodom još jednom. pozdrav- 
ljam riječima sv. Pavla: »Milost vama i mir od Boga 
Oca našega, i Gospodina Isusa Krista« (Rimlj 1, 7). 

ODLAZAK IZ ŽUPE 


Ima časova u ljudskom životu u kojima ne vlada 
razum nego čuvstvo. Ima opet čuvstava kojima se ni 
najjača volja ne može da opere. U takvim se časovima 
nalazi čovjek osobito onda, kad ga dirljiva čuvstva sa- 
vladaju, kad se mora dijeliti od milih osoba. Evo i 
mene ovih dana u takvom položaju. Nastojat ću ipak 
da za čas zatvorim srce, da ušutkam čuvstva koja bi 
ovom zgodom htjela da dadu oduška, da vam za po- 
sljednji put uzmognem kao vaš dušobrižnik dati neke 
očinske opomene i pastirski blagoslov. 


Nastojat ću da izbjegnem sve ono, što bi vas mo- 
glo ganuti, a molim da budete i vi jaki, da mi prištedite 
svako ganuće, 


Prije — ipak — nego vam upravim svoje zadnje 
opomene i podijelim svoj blagoslov, moram unaprijed 
reći da ja niti mogu, niti to držim valjanim i shodnim, 
držati vam pri odlasku zadnji govor — biran ili ne, 
visok ili učen. Radije ću vam priznati da danas najne- 
pripravnije, premda najteže za me od kada sam počeo 
propovijedati, stupam pred vas da vam govorim. A to 


iz jednostavnog razloga što sve mora umuknuti: razum 


i razlozi, kićenost i nauka — kada srce srcu govori. 

Želja je bila starijih crkvenih vlasti da preuzmem 
drugu službu. Gledajući u crkvenim vlastima volju 
Božju, prignuo sam glavu — iako mi je teško ostaviti 
ovo lijepo mjesto, gdje sam se osjećao ikao da sam se 
u njemu rodio i odgojio, i oprostiti se s vrlim narodom, 
koji sam svom dušom svojom zavolio. 

Sjećam se — oh kako brzo godine lete — kad sam 
po prvi put ovamo došao. Što sve. nisam onda čuo? 
Jedni su govorili: »Teško je ovdje biti župnik«; drugi: 
»Nije više župniku kao što je negda bilo...«, pa netko 
ovo, netko ono... Ja sam slušao i, što sam smatrao 
korisnim za što bolji uspjeh moje službe, pamtio, drugo 
zaboravio. 

Danas nakon... godina što sam upravljao ovom 
župom mogu da rečem: Hvala dobrome Bogu, koji mi 
je u pomoći bio; odlazim sretan, jer me prati zahval- 
nost ovog čestitog naroda. 

Spominjem tek toliko, da nije uvijek ni meni sreća 
pjevala. Trpio sam ponekad, i duboku bol osjećao u 
srcu. Svladavao sam se, osobito kad bi opazio naglu 
ćud ili vruću narav. Štogod sam podnio, to sam odmah 


u srcu oprostio; nikomu zlo odvratio. Još onda kad 


sam preuzeo upravu ove župe, prva mi je dužnost 
bila sebe i sve svoje Župljane, čitavu župu staviti pod 
okrilje Presvetog Srca Isusova i Prečistog Srca Mari- 
jina. Druga mi je dužnost bila točno odrediti sebi za- 
daću. I odredio sam je. Osim onih općenitih dužnosti, 
ja sam sebi stavio u dužnost dvije stvari: 1. narod lju- 
biti, 2. narod uzgajati, oplemenjivati. 

Danas, kad bacim pogled na svoj boravak, na moj 
rad u vašoj sredini, mogu kazati da sam svoj narod 
ljubio i uzgajao. Ljubio sam vas, draga moja braćo, 

E 0 
srcem i dušom. Ljubio sam vas koliko se može ljubiti. 
Što više, sjedinio sam se s vama toliko, da je vaš na- 
predak bila sreća moja, šteta vaša — bol i žalost moja. 


+ 


Ako sam ponekad ukorio, ukazao bolji, pravi put, to 
je opet bilo iz ljubavi i za vaše dobro. Uprav vaše 
vječno dobro, više nego vremenito, a i vremenito bez 
dvojbe, meni je bio putokaz, mjerilo u mojem radu. 
To dobro traži da, vam kao u oporuci upravim neke 
želje: ' 

1. Ponizni budite, cijenite značajnost, poštenje i 
čast! 

2. Povjerljivi jedan prema drugomu bez lukavosti, 
bez izigravanja i nadmudrivanja. 

3. Imjate brigu ne samo za sebe, za svoj dom, ne- 
go za cijelu župu kao zajednički dom! 

4. Neka vas čvrsto veže ono Što je svima zajed- 
ničko: sveta Katolička Crkva! 

5. Iskorijenite mane, nadasve bogohulnu psovku! 

6. Gajite i cijenite krepost, oboružajte se oružjem 
svete molitve, osobito zajedničkim moljenjem svete 
Krunice. 

7. Pristupajte često na sv. Sakramente i ne propu- 
štajte sv. Misu u nedjelje i zapovijedne blagdane! 

Uzgojitelj treba da utvrdi u gojencu vrline i sve 
lijepe sposobnosti i sklonosti. U.mnogome iznosit ću 
vas drugima za primjer i izgled. Da istaknem vaše vr- 
line, spomenut ću neke: 1. Žarku privrženost Katoličkoj 
Crkvi, 2. milosrdnost prema siromasima, 3. ljubav za 
čast i poštenje, 4. držanje discipline i ugleda, Dok vam 
ove vrline hvalim, želja mi je da ih uzdržite i mlađima 
u amanet ostavite. Cijenite sv. Vjeru, budite milosrdni 
i ljubazni sa svakim, držite se časti i poštenja iznad 

svega. Tako ćete se najbolje odužiti Bogu, Crkvi i na- 
šoj dragoj Domovini. 

Svih vas skupa od srca pozdravljam. Neka vam je 
čast i hvala na primjernoj brizi oko uređenja i održanja 
Božjeg hrama, osobito na revnosti u pobožnosti prema 
Presvetom Srcu Isusovu i Prečistom Srcu Marijinu! Vi 
ste Njima posvećeni, neka su — stoga — ova dva slatka 
zaloga uvijek s vama! Hvala vam, poštovane sijede gla- 
ve, za lijepe savjete našoj mladeži, izgledan život i za 
utjehu i podršku koju ste više puta i meni iskazali. 
Hvala svima i svakoga, na suradnji i pomoći koju ste 
mi bilo kada pružili, "Hvala i onima koi su mi dali 
prigodu da naučim bolje poznavati ljude i uzdati se u 
Boga. Svima, koji su ovdje i drugdje, moj iskreni poz- 
drav, moje najljepše želje, moja trajna, topla hvala. 

Na svršetku još jedna iskrena, bratska preporuka: 
neka moj velečasni nasljednik bude primljen u vašu sredi- 
nu onakovom srdačnošću, povjerenjem i pouzdanjem, ka- 
ko ste mene primili, kako se sada sa mnom opraštate. 
Njegova služba, služba dušobrižnika — to vi dobro 
znate — nosi sa sobom bezbroj poteškoća, mnogo na- 
pora, mnoge brige. » Umjetnost nad svim umjetnostima 

«jest briga oko duša« (Sv. Grgur) isticali su sveci. Po- 
nudite mu — stoga — odmah na početku svoju pomoć, 
pružite mu živu suradnju, time ćete uvelike olakšati 
njegovu uzvišenu i svetu službu oko vašeg posvećenja, 
vaše vremenite i vječne sreće. 

»Milost Gospodina Isusa (Krista), i ljubav Boga, i 
zajednica Duha Svetoga sa svima Vama!« (2 Kor 13, 13). 
A sada neka vas Bog blagoslovi: blagoslov Boga Oca, 
Sina i Duha Svetoga sašao na vas, čuvao vas i ostao 
uvijek s vama! Amen 

PRIGODOM DOČEKA BISKUPA 


Preuzvišeni Oče! Ovaj značajan naslov, koji bi- 
skupu i inače tako lijepo pristaje, izraz je one žarke 
ljubavi, razdragana srca i ushita oduševljenja, što Vam 
ovaj vjerni narod skupa sa mnom očituje poradi lju- 
bavi koju gajimo u srcu prema Vašoj Preuzvišenosti — 
kao svom ljubljenom natpastiru i zbog velike radosti 
koju danas na poseban način osjećamo videći Vas u 
našoj sredini. Znamo da su ovu razdraganost kadri pro- 
izvesti samo nježni sinovski, vjerski osjećaji i visoki 
pojam o auktoritetu. Zato je Vaša visoka posjeta za 
nas ne samo velika čast nego i velika radost koja će 
nam ostati u slatkoj uspomei. 

U nadi da se Vi u ovom svečanom času osjećate 
kao sretan otac, slobodan sam uvjeriti Vas da se i mi 
osjećamo i radosni i oduševljeni kao djeca koja se na- 
kon duljeg vremena opet nalaze pokraj oca — ne po 
krvi, nego po duhu i po srcu. I kao što nejako dijete 
tepa, smješka se i maše ručicama prema ocu, i zlatnim 
nevinim očicama napaja dušu i srce svoga oca miljem 
i omiljem, nadom i srećom, tako — eto i mi, ushićeni 
vjerskim zanosom, ne možemo da upotrebimo uobiča- 
jene nazive, nego se iz svih naših grla čuje samo jedan 
glas: Evo nam oca! 

Naše oči, pročišćene suzom radosnicom, a prosvi- 
jetljene svjetlom vjere, vide u Vama brižljivog oca, 
dobrog pastira, neustrašivog čuvara i učitelja baštine 
Gospodina našega Isusa Krista. Zato naši duboki vjerski 
osjećaji i obilje današnje radosti ne prihvaća ovog časa 
prosti običaj da Vam iponudi kruh i sol, nego idu dalje, 
mnogo dalje, te Vam poklanjaju čast kao duhovnom 
ocu, ljubav kao pastiru, pouzdanje kao čuvaru nauke 
Isusove i vjernost kao učitelju. Ove lijepe darove usa- 
đene nam u srce po najuzvišenijoj nauci sv. Vjere — 
izvolite, Preuzvišeni Oče, primiti kao prvi poklon pri 
dolasku u ovu našu i Vašu župu. 


Mi veoma mnogo cijenimo Vaš pohod, tim većma 
što znamo da je težak biskupski križ, iako zlatan. No, 
Vi dobro znate da je teži i veći bio Isusov. Isus nije 
pod križem podlegao, a našao se i Šimun da Mu ga 
pomogne nositi. Ne ćete ni Vi, jer će. Vam pomoći 
Višnji Bog i Duh Sveti. Pomoći će Vam i nebeski za- 
štitnik naše biskupije; što više, kadgod budete osjećali 
teret noseći križ Kristov, pomoći će Vam vjerni narod 
i požrtvovno svećenstvo. Pomoći će Vam odano i od- 
važno, jer su Vaša plemenita nastojanja u svetoj biskup- 
skoj službi — nastojanja sve djece Božje koju Vi vo- 
dite, za koju se kao brižljivi otac starate. Vi ste uvijek 
ponosno nosili zastavu pobjede i vjernosti svome Kri- 
stu, zato na svakom Vašem putu čitamo tragove lju- 
bavi i dobrote dobroga pastira, koji toliko osjeća za 
svoje stado. Mi Vam — pak — obećavamo da ćemo 
Vas u crkvenim stvarima u svemu slijediti, jer znamo 
da su nam Vaš vrijedni život, Vaše smjernice — puto- 
kaz za vječni spas! 

Došli ste, Preuzvišeni Oče, k nama da u žarkoj 
molitvi sazovete Duha Svetoga nad ovo svoje stado, 
ali osobito na mladež našu — na drage krizmanike. 
Pred našim očima ponovit će se onaj sretni čas iz prvih 
kršćanskih vremena kad je Duh Sveti sašao nad Apo- 
stole. Preko Sakramenta sv. Krizme, koji ćete Vi po- 
dijeliti našoj djeci, saći će nad njih Djelitelj svih mi- 
losti — Duh Sveti. Hvala Vam, Preuzvišeni Oče, na 
velikoj dobroti koju nam iskazujete; hvala poradi ne- 
usporedivog Dara koji po Vama dolazi k nama! ' 
> Ali, što je još više i što dijete ne može iskazati, 
pozdravlja Vas danas naše srce i značajnim, iskrenim: 
Hosanna — Benedictus! Kličemo Vam »hosanna«, ne kao 
Židovi Isusu, ne ni u demagoškom modernom smislu, 


d . . . ! pa 
nego u smislu pročišćenom i posvećenom po religiji 


koja svakom, a ne samo vjerskom i moralnom, nego i 
J , 
građanskom djelu daje idealniji smjer i uzvišenije zna- 


čenje. + 3 ' 
Dao Bog da Vam se svugdje i uvijek kliče samo: 
Hosanna — Bendictus; blagosloven sada i uvijek; bla- 


gosloven koji dolazi u ime Gospodnje! Da, blagosloven 
sada i onda, kad budete na triumfalnom putu prema 
nebeskoj rezidenciji; blagosloven ovdje i u vječnosti, 
hosanna — benedictus! 

PAPIN DAN 
Naš Sveti Otac i vrhovni pastir Papa Ivan XXIII 
slavi dana 4. studenog svoj krunidbeni dan. Tog je dana 
pred 3 godine u Vječnom Gradu bio okrunjen trostru- 
kom papinskom krunom. Mi se tom uzvišenom da- 
tumu sinovski veselimo. Zato ćemo i ove godine što 


svečanije proslaviti Papin dan i zahvaliti Bogu, što nam , 


je u ova teška vremena dao Papu Ivana, koji je svojim 
tolikim krepostima, izvanrednim pothvatima, najve- 
ćom ljubavlju i pravom očinskom pristupačnošću osvo- 
jio bezbrojna srca i zadivio cio svijet. Osobito je zadi- 


vila svijet njegova prekrasna enciklika »Mater et magi-. 


stra — Majka i učiteljica«, koja je u ove naše dane 
došla svijeru kao posebni — spasonosni dar neba. Papa 
i ovom enciklikom pokazuje put, kojim bi trebalo da 
pođe svijet da bi došao do žuđenog mira i pravednog 
poretka. Papa očinski opominje i pozivlje sve i svakoga: 
Natrag Kristu i Njegovim božanskim zakonima! 


Povjesnička je istina da se ruka Božja očituje u 
povijesti Crkve i Papinstva. Kadgod je Crkvi trebalo, 
poslao joj je Bog čovjeka uprav za to vrijeme. U sud- 
bonosnim vremenima vladale su gotovo uvijek. daleko- 
vidni pape, očito od Boga opremljeni za tu svoju mi- 


62 


siju. Vidimo to i u ovom našem buntovnom, nemir- 


nom stoljeću, koje je na papinskom prijestolju imalo 


velikih Božjih ljudi, izvanrednih revnitelja i reforma- 


tora, vještih diplomata — mirotvoraca, muževa svetač- 
kog, jakog, pronicavog i darovitog duha, dok smo u 
današnjem papi dobili pravog Dobrog Pastira, čovjeka 


evanđeoske duše, katoličkoga — sveobuhvatnog srca. 
Tri godine javnog rada nije baš neznatan period u 
životu revnog kulturnog radnika; ali u životu jednog 


suverena svakako može da bude epoha zapisana u po- > 


vijesti zlatnim slovima. Kod našeg Svetog Oca tri go- 
dine, od kada vlada, ne znači samo vrlo aktivni period 
javnog rada i vladanja, nego i jedan neprekidni niz od 
1.080 dana sprovedenih u molitvi i radu za dobro ci- 
jelog čovječanstva, u naporu i žrtvi za sreću svih vjer- 
nika, u ljubavi i nastojanju za spas svih duša, u radu za 
slobodu, moral, mir i prosvjetu svih kontinenata. Ve- 
likim njegovim naporima odgovaraju triumfalni uspjesi; 
velikom nastojanju velike zasluge za cijeli svijet. Zato 
je čitav svijet ovom zgodom obuzet spontanim, pleme- 
nitim i svim slojevima zajedničkim ushitom prema Sve- 
tom Ocu u znak zahvale i priznanja. 

Veličanstvena bazilika sv. Petra u Rimu, sve ka- 
tedralne i župne crkve, čak i u najzabitnijem seoskom 
sjedištu primit će pod svoje svodove predstavnike svih 
nacija, vjernike svih narodnosti, dobi i staleža. I svi će 
prinositi Bogu poput zlata i tamjana ugodne molitve 
za zdravlje zajedničkog Oca uz tople zahvale Provid- 
nosti što nam je dala Ivana XXIII, papu dičnog kao 
naučnog radnika, sposobnog kao vještog — mirolju- 
bivog diplomatu, gorljivog. kao oca i pastira, a provi- 
dencijalnog kao promicatelja kršćanskog jedinstva. 

Oh, kolika će biti utjeha Svetom Ocu kad vidi i 
dozna da se njegova ogromna obitelj od 430 milijuna 
katolika kupi oko njegova prijestolja u sjeni oltara, da 
mu toplom molitvom iskažu sinovsku ljubav i usrdno 
mole u duhu njegovih velikih nakana: za ljubav i je- 
dinstvo među kršćanima i uspjeh najavljenog sveopćeg 
crkvenog sabora; a pod svodovima kićenih dvorana da 
mu govorima i svečanim priredbama javno  izrazuju 
privrženost, štovanje i ljubav? Između svih 430 mili- 
juna sinova i kćeri pristupa evo danas i dio drevnog 
Dubrovnika, župa Gruž, da mu odavle, kad ne može 
ispred njegova lica, glasno i zanosno poruči: 
= Iovdje, Sveti oče, u luci malenog, ali Svetoj Stolici 
dobro poznatog Dubrovnika, grada, koji je za vrijeme 
svoje samostalnosti imao u Tvojim slavnim predšasni: 
cima najmoćnije zaštitnike tisućljetne slobode i najiz- 
dašnije pokrovitelje svoje visoke kulture, i ovdje u 
Gružu, koji je gradio brodove te s€ pod okriljem neu- 
mrlih Papa borahu za kršćanstvo i civilizaciju Evrope, 
i ovdje, Sveti Oče, imia Tvojih vjernih sinova i kćeri, 
koji se danas okupiše da zahvale Bogu koji Te postavio 
na Petrovu Stolicu, koji Te krijepi i prosvjetljuje, da 
Ga prose neka Te i nadalje uzdrži zdrava i bistra, hrab- 
ra i krepka na kormilu Petrove lađe i da Ti izljevom 
svog srca nagrađuju očinsku ljubav i brigu. 

Naš je pogled uvijek, a osobito danas, upravljan 
k Tebi, Sveti Oče! Naše je srce uvijek, a danas pogo- 
tovo, uz ono Tvoje očinsko i plemenito. Tvoja radost 
—- naša radost, Tvoji uspjesi — i naši su uspjesi, jer je 
Tvoja vjera, naša vjera. Ti si glava — mi udovi; zato 
su Tvoje boli zajedničke boli, Tvoje borbe i naše su 
borbe! Ti si dobri pastir, a mi vjerne Tvoje ovce. Do- 

broti stoga Tvojoj odgovaramo odanošću i privrženo« 
šću svojom. Ti si temelj Crkve. U tom temelju hoćemo 
da budemo ugrađeni kao granitni kamenčići, koje nika- 
kva sila neće moći otejepiti. Ti si neustrašivi kormilar 
simbolične lađe. U 'Tvojoj lađi sigurno ćemo ploviti k 
luci spasa i s Tobom broditi spravni da vršimo što zapo- 
vjediš. Gdje si Ti — tu je Petar; gdje je Petar, tu je 
Crkva Kristova, kojoj ćemo odano do zadnjeg izdisaja 
služiti. Gdje si Ti, tu je — dakle — Onaj, koga na zemlji 
dostojno predstavljaš: Isus, naš put, istina i život. Po 
tom putu, koji Ti pravo pokazuješ — neustrašivo ćemo 
do zadnje mete stupati. Istinu, koju prosvjetljen i vođen 
po Duhu Istine nepogrešivo naučavaš, ponosno ćemo 
priznavati, revno širiti i na svakom koraku hrabro bra- 
niti. Po istini ćemo — pak — zadobiti i život. 

* Svijesni smo, Sveti Oče, da je svijet pozorište nepre- 
kidnih, teških i bjesomučnih napora i borba protiv Isusa: 
napada i borba počam od rimskih imperatora, provale 
Barbara, bijesa krivovjeraca i otpadništva, pseudorefor- 
macije i pseudofilozofije, revolucije 1 kultur-kampfa, do 
masonerije i drugih podzemnih sila. Ali smo svijesni ta- 
kođer i toga, da kolikogod jaki bijahu i Neroni i Kaligule, 
i Arijevci i Atile, 1 Henrici i Fridrici, i Luteri i Kalvini, 
i Volteri i Robespieri, i Napoleoni i Bismarci — i svi 
skupa koji se dizahu ili se dižu protiv Crkve Kristove, 
da je jači i izdržljiviji temelj na kojemu je Crkva sagra- 
đena od svih njih skupa. Svi se oni razbiše kao pjena o 
klisuru. Njihove su zvijezde ugasnule, a papina uvijek 
sjaji. Njihove su se katedre srozale, a papinska je danas 
tvrđa nego ikada. Njihovi su se barjaci zastiđeni savili 
— a papinski se slavodobitno uvijek vije. Onaj koji jest i 
koji će uvijek 'biti — obećao je Crkvi i papinstvu život 

sve do svršetka svijeta. Zato je papinstvo — kao temelj 
Crkve — izuzeto od vječnog zakona raspadanja. 

Eto nama utjehe kad smo s Tobom, eto nade u život 
i pobjedu kad smo pod Tvojim barjakom, Sveti Oče! A 
Božanski Učitelj, koji Te je uzvisio na najčasnije prijes- 
tolje, neka Ti udijeli potpuno prosvjetljenje, da uzmog- 
nemo još dugo slušati iz Tvojih blagih usta riječi istine 
i života, koje će bludnju raspršavati, um prosvjetljivati, 
srce bodriti, žalosnima itjehu, dobrima podstrek, a zlim 
popravak nositi. Neka Ti udijeli kišu blagoslova i obilje 
milosti, da budeš napaćenom čovječanstvu uvijek blagi 
otac i milosrdni Samaritanac! Neka te napokon obdari 
sfećom, da vjerne sinove budeš uvijek veseo gledao oku- 
pljene u zgrljaju katoličkog bratstva i jednodušnosti, a 
otpale da jednom zadovoljan ugledaš povraćene u jedin- 
stvo svete Crkve kao sinove jednog Oca i članove jedne, 
najveće i najjedinstvenije zajednice! U to ime primi iz 
ove, Svetoj Stolici kao i nama jednako mile, hrvatske 
obale topli kao sunce pozdrav, a jaki kao valovi naš 
usklik: Slavni Ivane, svijetlo svijeta i diko današnjega 
vijeka : »Ti si Petar!« Vjerni smo Ti, i ostat ćemo Ti 
vjerni! Skupa s Tobom ostajemo uvijek uz križ i uz 
Evanđelje! 

. BLAGOSLOV ZASTAVE KATOLIČKOG DRUŠTVA 


Blagoslov jedne zastave bio je uvijek događaj ne 
samo za društvo kojega se zastava blagosivlje, nego i za 
cijelo mjesto u kome društvo djeluje. 

I blagoslov vaše zastave jest događaj radostan i 
znatan, za vas u prvom redu, draga braćo, a onda i za 
sredinu u kojoj razvijate svoj Tad. 

Zato ja dajem oduška radosti cijele ove župe, po- 
zdravljajući vas u ovoj starodrevnoj crkvi, čestitajući 
vam ovaj god i uspjeh 1 želeći napredak i cvat vama i 
vašem časnom društvu. 


Sigurno ste više puta vidjeli kad se u ratnoj morna- 
rici diže ili spušta zastava, kako mornari odaju počast. 
Zašto? Komu ili čemu? Zar onom platnu od kojega je 
izrađena zastava? Ne! 

Vojnici gledaju u zastavi vojnu snagu svoje države, 
moć, slavu, veličinu — dapače istu državu ili domovinu. 
Na njoj se blista stara slava. U ratu su u nju uprte oči 
vojnika. Pod njezinim lepršanjem stupaju čete naprijed. 
Ako izgube bitku, gledaju sposa zastavu. Kad su nju 
spasili, spasili su čast. 

Dok vojnik ranjen na bojnom polju već izdiše, ako 
vidi zastavu, vidi domovinu, rod, ženu, djecu i mirno 
umire. 

Crkvena zastava, zastava katoličkog društva, tako- 
đer je simbol — znamenje. Koje? 

Svi su kršćani, predragi vjernici, Božji vojnici. I kao 
što su negda tisuće vjernika prožeti ljubavlju prema Bogu 
i svetim mjestima u veliku zanosu išli da oslobode sveti 
Grob i druga mjesta posvećena životom i smrću našega 
Gospodina Isusa Krista, i zato trpjeli i stradali, danas 
također novovjeki kršćani treba da čuvaju ne Grob nego 
baštinu istoga Gospodina našega, oličenu u kršćanskoj 
civilizaciji. : 

Ovu baštinu upropašćuju oni, koji ruše temelje na 
kojima ona počiva : vjeru i moral. Zato štititi vjeru i 
moral — znači štititi i spasavati kršćansku civilizaciju od 
novovjekog poganstva. 

Kojim sredstvima? Ne oružjem vatrenim, nego du- 
hovnim, a to je vaše moralno i izgledno življenje po vjeri. 

Pravi kršćanin, osobito pripadnik katoličkog društva 
mora da Živi po vjeri i moralu. Mora biti budan, da se 

“ovim najvećim vrednotama nigda ne iznevjeri. Ni zlato 
ni srebro, ni novac ni časti, ni namještenje ni služba, 
ništa ne smije u vašim očima imati ni jednaku, a kamoli 
veću vrijednost od vjere i morala. 

Zato na Misu, na Ispovijest, na Pričest, u procesi- 
jama javno ispovijedajte Boga i vjeru. Prednjačite, jer 
više može dobar primjer, nego i najbolja propovijed i 

najuvaženija škola. Imajte uvijek na umu : za zastavom 
idu samo čisti, časni. I nemojte se bojati! Borite se za 
uzvišene i svete ideale, a ti ne mogu ostati nenagrađeni 
nebom, gdje se čvrsto nadamo dobiti neprocjenjivu na- 
gradu za sva moguća stradanja i poruge, jer smo bili 
sljedbenici zastave raspetoga Kralja. 

Vaša vas zastava podsjeća na kršćansku kuću, kato- 

oličku obitelj. Dom, u kojemu su svi članovi povezani 

“ljubavlju Božjom, u kojemu svi čuvaju milo obiteljsko 
cgnjište čistim srcem, istinskom ljubavlju. Pogled na vašu 
zastavu neka vas uvijek potsjeća da ste dužni čuvati svoj 
dom, svoju obitelj, lošeg utjecaja sa strane, naročito 

“ psovke i kletve, a gajiti međusobnu ljubav u kući i izvan 

nje. To traži od vas Bog, vaše katoličanstvo, vaš pristup 

(u ovo časno i zaslužno društvo, vaše poštenje i vaše ro- 
doljublje. ' 

. I na rodoljublje vas podsjeća vaša zastava. Dobri 
vjernici uvijek su bili i dobri rodoljubi. Članovi katolič- 
kog društva pogotovo. Domovinu ljubiti, za nju raditi, 

biti discipliniran i ne očekivati nagradu, dužnost je 
svakog pravog rodoljuba. Sve za vjeru i domovinu, klicali 
su naši stari; taj krik neka se izvija i iz vaših grudi, 
osobito neka se očituje u vašem životu. To geslo neka vas 
uvijek sjedinjuje pod ovom vašom zastavom, da poput 
lijepo uređene čete vojujete za najviše ideale. 

Predragi! Jednom je car Napoleon posjetio grobnicu 
nekog proslavljenog vojskovođe. Na grobnici je bila po- 
ložena kaciga i mač neustrašivog junaka. Jedan iz Na- 
poleonove pratnje dobaci caru : » Veličanstvo, uzmite Vi 
ovaj slavni mač!« Napoleon, donekle uvrijeđen, s pono- 
som odgovori: »A zar meni nije dostatan moj mač?« 

Danas se, predragi, mnogi svrstavaju pod razne 
Zastave. Sa svih strana čuju se pozivi: »Dođi pod moj 
stijeg!« Vaš odgovor neka bude: A zar meni nije dostatna 
moja zastava? 

Doista, stupajući pod zastavom vašeg časnog druš- 
tva, ispovijedate vjeru u najuzvišenije ideale, očitujte 
spremnost za njih raditi, trpjeti, za njih se boriti. Sve se 

to može ukratko, jezgrovito reći sa onih par riječi : Sve 
za Boga i domovinu. To je i najbolji način kako u 
počastiti svoju zastavu i odgovoriti na zahtjeve, na koja 
vas sjeća vaša zastava, ke 

U toj vjeri i odlučnosti neka vas pomogne Bog i vaš 
sveti zaštitnik — divni uzor časne i svete borbe i uf 
redive pobjede. To vam svima u ovoj svečanoj zgodi o 


svega srca želim i prosim. 

JUBILEJ KATOLIČKOG DRUŠTVA 

Draga braćo! Kad ste jutros stupili u lijepim redo- 
vima da obavite ovu skromnu, ali značajnu proslavu... 
godišnjice opstanka vašeg časnog Društva, vi ste opazili 
da vam se srce napunja mješavinom osjećaja : radosti i 
ponosa, udivljenja i priznanja, utjehe i nade. Budući da 
su to plemeniti osjećaji, želim da ih posebno istaknem, 
kako bi se ispoljili i ostavili u vama trag i utisak, 


Prva vrsta osjećaja, koju uzrokuje ovako rijedak 
god, časne uspomene, rijetkog jubileja, jest čuvstvo rado- 
sti i ponosa. Ta kako da ne budete ponosni, da ste članovi 
jednog društva, koje već tim što je moglo... godina po- 
stojati bez tuđe pomoći i uzdržati se vlastitom discipli- 
nom, pokazuje udivljenja vrijednu svijest, visoku kulturu 
i lojalnu solidarnost? Kako da ne budete ponosni što ste 
dio jedne cjeline, koja vas je kroz... ljetni svoj vjerski, 
humani i socijalni rad neprestano obasipala blagom du- 
hovnog i tjelesnog milosrđa? Biti — dakle — član tako 
zaslušnog časnog Društva, koje je vršilo i od koljena do 
koljena prenosilo društvenu nutarnju silu i jednodušnost, 
socijalnu ljubav i skrb, znači čast i ponos za svakog pri- 
padnika i prijatelja vašega Društva. Taj ponos koji ste 


. jutros osjetili u srcu donio vam je duši onu radost, koja 

vam se na licima osjeća i čita. Hoćete li vi taj ponos, ma 
da je ovdje ipak umjestan, sebi pripisati, ili ćete radije 
uskliknuti : »Ne nama, Gospodine, ne nama, nego imenu 
svojemu daj slavu, radi milosti svoje, radi vjernosti 
svoje!« /Ps 115, (111 B)/? Nimalo ne dvojim da ćete vi 
svi u jedan glas uskliknuti : iubilemus Deo — Bogu 
kličemo, Boga slavimo koji je svemu alfa i omega, 
početak, cilj i svrha. 

Ali, draga braćo, u vašem srcu vri čuvstvo udivljenja 
i priznanja, pa kako ste prvu kitu poklonili slavi Boga 
dobroga i milosrdnoga, tako ćete i ova druga čuvstva po- 
kloniti uspomeni časne svoje pokojne braće — članova 
i osnovatelja. Bez njihova nastojanja i truda ne biste uži- 
vali mnoge plodove što ih danas uživate. Oni su na čvr- 
stim temeljima podigli ovo vaše Društvo i na tim teme- 
ljima dalje gradili, da vam ostave čvrstu i bogougodnu 
baštinu uz pomoć i pod okriljem vašeg svetog zaštitnika. 
Podigli su ga na idealnom bratimstvu,  jednodušnosti, 
žrtvi i ljubavi. Bratimstvu, kako ga je otrag 20 stoljeća 
zaveo i utvrdio prvi naš brat — Isus Krist; bratimstvu, 
koje nije u kršćanstvu fraza nego djelo; koje nije negativ- 
na veza, pa zato i kratkotrajna, nego pizitivna, plodna 
i trajna, jer je oplođena ljubavlju i žrtvom u korist dru- 
goga. Zato ovo bratinstvo, žrtva i ljubav stvoriše velebna 
djela kršćanskog milosrđa i mnoge utvrdiše u dobru, či- 
stu i poniznu srcu. Zato se naša katolička društva skrbe 
da njihovi članovi budu u saobraćaju druževni, u življe- 
nju uredni, u radu pošteni, na smrti namireni Tajnama 
sv. Vjere, a po smrti časno sahranjeni. Uz vjersku i dru- 
ševenu skrb, vode — dakle — brigu i za izgradnju čov- 
jeka u potpunom smislu ove riječi. I zato su naša ka- 
tolička društva uvijek bila neka vrsta učionice iz koje iz- 

lažahu i izlaze ljudi, i to baš uzor-ljudi u vjerskom i dru- 
fevenom životu. Da, uzori građanskih i moralnih vrlina, 


jer su visoko cijenili i marljivo sprovodili apostolovu po- 


= uku: »Sve i u svima Krist« (Kol. 3, 11). Zato, dok se di- 
imo vašim utemeljiteljima što su znali ovo vaše Društvo 
“osnovati na trajnim i čvrstim temeljima, njima nek je ova 


druga kita: priznanje i zahvalnost. Uspomena im je traj- 
na i živa osobito zbog svijetla primjera koji vam služi 
na pobudu i nasljedovanje! Neka se njihova revnost zbog 
najsvetijih ideala prenosi od koljena na koljeno, jer ćete 
im tako očuvati svijetlu uspomenu i najviše pridonijeti 
daljnjem uspjehu i cvatu svoga Društva! 


de, neka bude kita za vas, dragi pripadnici ovog jubilar- 
nog Društva! U vjekovnoj borbi između duhovnog i ma- 
terijalnog, dobra i zla, u borbi koja se ispoljava nekad sa- 
kriveno, nekad oštro, u ovom stoljeću možda najoštrije. 
današnja proslava dokazuje nam, da na koncu pobjeđuje 
i triumfira ljubav nad sebičnošću, duhovnost nad prolaz- 
nošću. Tješite se — stoga — i ne malaksajte; ali, budite 
povezani u vašem Društvu vezom ljubavi, nesebičnosti i 
jednodušnosti, i rđa se zlata neće uhvatiti. 

Draga braćo! Stupili ste u... godinu opstanka va- 
šeg Društva, Staze su utrte, putevi izgrađeni. Ne treba 
vam se zato mučiti da krčite i gradite. Vama je samo na- 
staviti i ići tim sigurnim putem. Stupajte dakle sretnoj 
budućnosti. Ponosno, oduševljeno, jedinstveno, pod čas- 
nom i nepredobivom zastavom vašeg svetog zaštitnika. 
Dokažite da ste i vi jedno srce i jedna duša; jedne misli 
u vjeri otaca, jedne duše u baštinjenoj uglađenosti i kul- 
turi; jednog srca u nesebičnom radu za opće i međusobno 
dobro. To neka vam bude program, to dnevna zapovi- 

Treće čuvstvo, koje osjećate — čuvstvo utjehe i na-. 

jed, to maja želja i čestitka. A kad vam vaš župnik nešto 
želi u ovako važnoj prigodi, onda budite uvjereni, da je 
to ne samo obična želja ili uobičajena čestitka, nego topla 
molitva za sreću, cvat i Božji blagoslov vašem Društvu 
— jubilarcu. Želje, čestitke i molitve i za svakog pojedin- 
ca od vas, da vas Bog uzdrži kao dične članove Crkve, 
vrle građane, koji će s ponosom čuvati baštinjene časne 
tradicije. Čestitam vam ponovo ovaj vaš časni jubilej i 
vapim: Gospodine, usliši molitvu moju. I vapaj moj k 


Tebi neka dođe! 

ZAKLETVA VJERNOSTI I LJUBAVI 


Djelo koje ste sada izvršili, mili zaručnici, najuzvi- 
šenije je, najsvečanije i najvažnije u vašem životu. Taj 
čin zato treba da ostavi trajnu i duboku uspomenu na 
ovaj za vas veliki dan. Ovaj čin nije prosta obaveza niti 
neizvjesno obećanje, nego je to zakletva vjernosti i ljuba- 

E s g v . . v . 
vi, kojom ste se ovdje pred žrtvenikom vezali, a što je 
sveta Crkva preko svog službenika primila i blagoslovila. 


Ima tu i nešto više. To nije propadljivi ugovor niti 
obična zakletva, nego vi ste primili Sakramenat, na koji 
je Krist Gospodin uzvisio ženidbu, oplemenjujući tako 
vašu zakletvu i obećanje koje ste zadali jedno drugomu, 
kojim ste se slobodno, bez ičijeg nagovora ili sile među- 
sobno vezali. Ljubite se, eto vam velike riječi koju vam 
danas sa sv. Pavlom upravlja sv. Crkva, da se ljubite »kao 
što je Krist ljubio Crkvu i sebe samoga predao za nju« 
(Ef 5,25): Ljubite se, jer više nisge dvoje, nego jedno ti- 
jelo, dvoje u jednome. »I što je Bog svezao, ne smije čov- 
jek rastavljati.« (Mt 19, 6), Zato će — opominje sv. Pa- 
vao —— ostaviti čovjek oca svojega i mater, i prionuti 
će uz ženu svoju, i bit će dvoje u jednome tijelu« (Ef 
5, 31). Ovu veliku istinu stavlja vam danas pred oči sve- 
ta Crkva, da uvijek postojano stupate stazom koju vam 

je zacrtao Gospodin, kako bi vas na tom putu mogla gle- 
dati sretne i zadovoljne, a potom sretne i blažene u vječ- 
nosti. 

Vi ste. se — dakle — u ovom svečanom i najvećem 
času vašeg života vezali nerazrješivim vezom, vaš je udes 
postao zajednički. Bila bi velika opreka, kad biste misli- 
li, da bi ovaj vječni vez mogao sam po sebi opstojati. To 
je nemoguće! Ovaj je vez uglavila vaša savjest i vječni 
Posvetitelj duša — Bog, pa zato i njegovu potpunost ne 
može drugi održati nego opet samo vaša savjest i Bog. 

No, i najbolje naklonosti ovoga svijeta mogu ohlad- 
njeti, zato i najplemenitije i najsavršenije srce ima svojih 
časova, kad se pusti zavesti. Dvoje i najsklonijih da se 


ljube, budu katkad obuzeti sebičnošću, koja je kadra uz-: 


drmati temelje i najvećih zaduženja. Što onda da zaklju- 
čimo? Zar da težnje i nade duša, kao što su vaše, nisu 
nego samo obmana? Nipošto! Dapače, one se mogu ve- 
ema lijepo i čvrsto uvriježiti u ljudskom srcu uz uvjet, 
da zaručnici najprije upoznaju nepresušivi izvor samo- 
zataje i požrtvovnosti. Gdje se nalazi taj izvor? Zar ov- 
dje, na zemlji? Ali zemlja je majka strasti i sebičnosti! 
Nije li — možda — u našem srcu? Prije svega trebalo bi 
srce izliječiti. Gdje — dakle — imamo tražiti taj izvor? 
U Bogu! 

Da, u Bogu, u Njemu samomu, u intimnom saobra- 
ćaju s Njime nalazimo onu čvrstu ljubav koja sve nad- 
vladava i sve postizava, iz koje niče prava samozataja. U 
saobračaju sa svojim Bogom dobivamo ... onu nadnarvnu 
snagu i hrabrost, da možemo sve podnositi, za druge se 
žrtvovati, i tako postajemo slika raspetoga Boga-Čovjeka, 
Onoga koji je jedini uspio savladati potpunu, bezuvjetnu 
ljubav. Ljubav — dakle — punu požrtvovanja i samo- 

zataje i ja vama kao svećenik-župnik i kao prijatelj že- 
lim svim Žarom svoga srca, od Svevišnjega je prosim i 
I nju vam predočujem kao kršćanski ideal vašeg ženidbe- | 
nog života. 

Ipak, u ovom požrtvovnom činu, iako je dio objema 
podjednak i ravnopravan, nije posve identičan. Onaj za- 
ručnikov razlitič je od onoga zaručnice: muž naređuje, 
skrbi i vodi u duhu Božjemu i tako odužuje ljubavi, a že- 
na iz ljubavi zadovoljuje dužnostima u istom duhu, za 
međusobno dobro, za sreću i napredak cijele obitelji. 
Zaručniče! Ti si muž, u tebe je snaga i jakost, a koji 
su jaki, treba da budu velikodušni i plemeniti: ne smiju 
jakost samo u svoju korist upotrebljavati. Treba da ju ra- 
do pružaju slabijima od sebe. Najprije treba da krijepiš 
ono stvorenje, koje si sam izabrao za sebe; stvorenje koje 
je u tebi upoznalo više no prijatelja, koje se tebi posve: 
povjerava i time ti iskazuje osobitu čast. Zar to ne znači 
počastiti nekoga, kad u njega stavljamo sve svoje pouz- 
danje? Tebe je, zaručniče, izabrala tvoja čestita zaručnica 
upravo da tebe slijedi, ostavljajući domaće ognjište uz 
koje je roditeljskom skrbi bila pažena, vođena i odgoje- 
na. Zato ti se od srca radujem, veselim i čestitam. Na- 
preduj u dobroti jer ona zaduži sve. Dobrota je krepost 
muževa i otaca, ona osigurava sreću domaćem ognjištu, 
i dobrota očeva odsijeva kasnije na sinovljevom čelu i iz 
sinovljeva oka prelijeva ljubav i milinu. 

Zaručnice! Majčino krilo uz koje i pod kojim si briž- 
no odgojena, nije li ti ono o svemu govorilo? Znam, maj- 
ka tvoja učila te je riječju i izgledom, da kršćanske žene, 
što više ljube, to se više posvećuju i žrtvuju za ljubljeno 
biće. Majčin — dakle — savjet neka ti je uvijek pred o- 
čima. Slijedi ga, jer će ti govoriti bolje i više od ikoje sli- 

ke, riječi ili mrtve knjige. Nastoj da plam ljubavi u krilu 
tvoje obitelji uvijek živo plamti i pazi — makar i uz naj- 


veće žrtve — da se taj plamen ne ugasi i — ne daj Bože . 


-— pretvori u odvratan trulež koji ništi sve plemenito, 


uzvišeno i sveto! Tvoja prava sreća ne smije biti nego ona; > 
koju ćeš jedino dijeliti sa svojim dobrim suprugom. Do-“ 


bra žena nije nigda sretna nego samo onda kad čini sret- 


nim svoga muža. K tome neka te resi blagost i strpljivost, | 


kreposti koje svladavaju sve poteškoće. 
Oboje, povezani ovim divnim vezom vaše ljubavi 
sakramentalno posvećene, odvažno i bez straha udarite 
novim putem, koji pred vama sam Bog otvara. Danas na 
osobit način silazi nad vas saziv sreće i blagoslova vaših 


Gobrih nazočnih i nenazočnih — ali ipak s visina vječ-. 


nosti prisutnih — roditelja, koji se osobito za vas Bogu 
mole ovdje i u vječnosti. Njihova je jedina želja da vas 
i nadalje mogu gledati sretne i zadovoljne, da im uvijek 
budete na čast i diku, da ostanete dobri i pobožni, da im 
se tako jednog dana priključite u blaženoj vječnosti. 

Zapamtite još i ovo: blagoslov koji vam u ovaj lije- 
pi, sretni vaš dan podjeljuje sveta Crkva, nije isprazan, 
prost obred, nego je to zalog vaše vremenite i vječne sre- 
će. Kao službenik Crkve, podjeljujući vam blagoslov Bož- 
ji osjećam duboko ganuće, pružajući vam ovu višnju ja- 
kost koja krijepi kršćanske obitelji, tajnu, koju jedino 
evanđelje poznaje. 

Čestitajući vam ovaj najveći god vašega života, ra- 
dujem se s vama, s vašom rodbinom i znancima, te sa že- 
ljom da za uvijek sačuvate sklad i sreću koju danas u 
svom srcu osjećate, podižem nad vašim glavama svoje sla- 
bašne ruke i sazivljem vam blagoslov Boga Oca Sina i 
Duha Svetoga. Amen. 

TEMELJ BRAČNE SREĆE 


Ostvario se — evo — sretni i ugodni čas, o kojem 
su vaše želje toliko snivale, za kojim je vaše srce težilo. 
Vi ste sred gantuljive uzbuđenosti, što vam u srcu pro- 
uzrokuju vaši nježni osjećaji i iskrena radost vaše rodbine 
i prijatelja, pristupili k Božjem oltaru s plemenitim na- 
mjerama i pravom odlukom da obavite čin uzvišen i svet: 


zaručniče, ti da usrećiš onu, koja ti povjerava brigu svo-. 


jih dana, onu koja se odriče imena svojih dobrih roditelja, 
da preuzme tvoje; onu, koja ostavlja i oca i majku i brata 
i sestre i domaće svoje ognjište, da se tebi i tvojim posve 
posveti. Ti — pak — zaručnice, stupila si s kićenim sva- 
tovima da pred Bogom i ljudima prisegneš da ćeš biti dru- 
garica i pomoćnica, melem i utjeha, čežnja i radost ono- 
mu komu si srce darovala; onomu, koji je rado preuzeo 
dužnost da se brine za te i čuva te kao zjednicu svoga oka. 


Blago vama, ako tu svetu nakanu, koju od vas Bog 
i Domovina traže, budete uvijek vjerno ispunjavali. Sret- 
ni ćete biti do vijeka, ako ženidbene dužnosti ne budete 
ni za sami časak prekršili; sretni — velim — i u trudu 
i u naporu, i u dobru i u siromaštvu; u veselju i u žalosti, 
u tuzi i bolesti, u mladosti i starosti, jer nije sreća u obilju 
i bogatstvu, već u zadovoljnu srcu. 

Želite li — dakle — da tu sreću trajno sačuvate, da 
postavite danas temelje vašoj dobroj sretnoj budućnosti, 
onda znajte da brak može biti sretan jedino onda ako 
bračni drugovi — svaki za sebe — budu vjerno ispu- 


njavali ovu odluku: »Za uvijek ću ljubiti i štovati srce, : 


kojemu sam dao da gospoduje nad mojim srcem« (Pellico). 
Ako se u ovoj odluci popusti, u ženidbenom životu malo 


po malo nestaje sreće, nestaje zadovoljtsva. I obratno, a-: 


ko su ženidbeni drugovi vjerni svom obećanju, zadatoj 
ljubavi i vjernosti, njihov je Život popraćen istinskom 


srećom i zadovoljtsvom. Ne može se — naime — izopa- , 


čiti i neharnim pokazati ono srce, koje je od drugoga 
obasuto plemenitom ljubavlju i štovanjem. Zato se i nije 
čulo, da bi muž omrznuo svojoj ženi, kojoj je jedamput 
bio drag, a da se prije ne bi bio ogriješio ružnom surovoš- 
ću prema njoj ili pak nemarom ili pomanjkanjem svete 
ljubavi na koju ga nuka uzvišeni ženidbeni vez. Niti je 
mužu omrzla žena, ako je stupio u brak iz čiste, nesebič- 
ne ljubavi, ako je ustrajao u dobrim odlukama, u štova- 


nju i ljubavi. Znajte, da je u ženidbenom životu ljudska | 


prevrtljivost osobito opasna, da bračne drugove veoma 
lako okrene s dobra na zlo, jer nema ništa što bi ih toliko 
činilo dostojnim prezira, koliko nedostatak krepke, nese- 
bične volje i požrtvovnosti. Da biste uzmogli — dakle — 
imati pravo na nesebičnu ljubav i štovanje, neka vaša 
ljubav bude uvijek puna poštivanja i moralne ljepote, lju- 
bav koja se temelji na vječnoj ljubavi, koja teži k zajed- 
ničkom cilju — vašoj zemaljskoj i vječnoj sreći. 

Stupite u život vođeni takovom ljubavlju, požrtvov- 
nošću i ustrajnošću, pa ćete biti sretni i blagoslovljeni. 
To vam od srca želim i od Boga prosimi. 

SLIKA MISTIČNOG VEZA KRISTA I CRKVE 


Mili zaručnici! Radost vaša velika je. Ima i zašto 
biti velika. Rečeno je: tko je našao prijatelja, našao je 
blago; a vi ste našli više nego prijatelja, našli ste blago 
nad sve blago: vjeran — naime — nerazdruživ, doži- 
votni drug više je nego prijatelj, više nego sve blago. 

Vašem slavlju i veselju pirdružuje se lijepa, začinje- 
na kita rodbine i prijatelja; vašem godu radujem se od 
svega srca i ja, vaš duhovni pastir, jer cilj za kojim ste 
težili postignut je, sve želje mladenačkog srca danas vam 
se ispuniše. 


Koja golema promjena! Pred malo vremena jedno 
od drugog odijeljeni, svaki živi za sebe, svaki se za sebe 
brine, tek ste se po imenu poznavali. Sada — pak — pred 
Bogom i pred ljudima zadali ste jedno drugomu tvrdu 
vjeru, vječitu vjernost, doživotnu ljubav; jedno drugomu 
prionuli kao duša uz tijelo, i preuzeli na sebe. mnogo veće 
dužnosti nego što ste do sada imali. 

1 Ali da vaša ljubav bude jača, a međusobni vez tješ- 
nji, sjetite se usporedbe kojoj ženidbeni Sakramenat sliči. 
Ženidbeni — naime — vez predočuje vez i jedinstvo Kri- 


sta i Crkve, I kao što će Krist biti sa svojom zaručnicom 


— Crkvom do svršetka svijeta, tako morate i vi, zaruč- 

nici svom silom nastojati da za cijelog umrlog života sa- 
čuvate onu ljubav koju ste nedavno začeli, onaj mir, sklad 
i zadovoljtsvo u kojem se sada nalazite. Morate jedno dru- 
gog oduševljavati dobrim primjerom, svetim življenjem, 
osobito vršenjem Božjih i crkvenih zapovijedi, te vježbom 
u kršćanskoj savršenosti. Ovo su, mili zaručnici, vaše duž- * 
nosti, ali uz dužnosti naveo sam vam i primjer, koji tre- 
ba da slijedite. 


Ne zaboravite: Krist je Glava Crkve — muž glava 


obitelji. Crkva je podložna Kristu, i žena treba da je pod- 
ložna svome mužu. Neka joj zato muž ne bude tiranin, 

niti da je smatra nižom od sebe; neka nastoji da je nikad 

ne ožalosti, da je ne pogrđuje, kao što ni glava ne pogr- 

đuje tijelo. Naprotiv, kad tijelo trpi, osjeća bol i glava, 

čitav čovjek. Kad bi — dakle — žena bila prezrena, muž 

bi bacao blato sebi u lice; kad bi žena trpjela, trpio bi i 

muž, trpjela bi cijela obitelj, jer ženidbeni vez jednakom | 
čvrstoćom drži ženu i muža. 

Čuli ste da muž u obitelji predstavlja Krista u Crkvi. 
Zato gledaj, brate, gledajte vi ostali očevi, kako Isus lju- 
bi svoju Crkvu, kako podnosi za nju najgroznije muke, 
kako prolijeva do zadnje kapi svoju predragocjenu krv 
za dobro i spas svoje Crkve. Budite tako i vi pripravni 
za svoju zaručnicu, za svoju ženu sve učiniti! 


Žena — pak — neka se ugleda u svetu Crkvu! Crkva 
ljubi Krista, ona je Njemu vjerna i u svemu podložna. 
Neka je tako i žena dobra, vjerna i ugodna svome mužu. 
1 kako je Crkva rado trpjela mnoga, užasna progonstva 
iz ljubavi prema Kristu, neka i žena kršćanskom strplji- 
vošću i predanošću podnosi sve tegobe života za ljubav 
svoga muža, za dobro svoje obitelji. 

Potičite jedno drugoga u ljubavi, u marljivosti, u 


svim dobrim djelima, osobito u vršenju vjerskih dužno- 
sti; natječite se u praštanju, u izbjegavanju slučajnih ne- 
. suglasica, da uzmognete živjeti duhom ljubavi i pravde, 
duhom Krista i Crkve! Tako ćete svoje obiteljsko ognjiš- 


te najlakše pretvoriti u svetište nad kojim će uvijek bdje- 


D e . . . . 
ti Krist-Kralj vaših duša, vaših srdaca, vaše ovozemne 
i vječne sreće. 


M2 ć .. . 
Kušnje mogu doći i doći će. Vedro, sunčano nebo va- 


KA . si ći 
še međusobne ljubavi i sreće može olako da se prekrije 
teškim, tmurnim oblacima raznolikih iskušenja i patnja, 


da pomuti vašu ljubav, mir i sreću. Ali, ne bojte se! Bu- 
dete li razmišljali o onom uzornom vezu — jedinstvu 


* Krista i Crkve, lako ćete svladati sve poteškoće i steći ćete 


snagu i hrabrost u izvršavanju svetih — iako mučnih — 
bračnih dužnosti. Gospodin će olakšati vaše obiteljske te- 
rete, uz Njega ćete ih bez poteškoća nositi i spoznati da je 
svaki jaram, koji od Boga dolazi, ugodan i lagan. Nad 
vama će neprestano bdjeti oko dobrog Oca nebeskoga i 
zagovor Djevice-Majke, što će uroditi obiljem nebeskih 
milosti, kao blagoslov Boga Oca, Sina i Duha Svetoga. 
Idite u miru, i Gospodin bio uvijek s vama! 

NAJOZBILNIJI ČAS ŽIVOTA —. 


Kršćanski zaručnici! Došli ste, evo, do oltara, gdje 
ste izvršili svečani i ozbiljni, rekao bih, najsvečaniji i 
najozbiljniji čin vašega života. Odmah na počtku vašeg 
novog života imajte na umu, da, kako budete častili 
dostojanstvo i svetost uzvišnog Sakramenta sv. Ženidbe, 
da ćete tako i u tolikoj mjeri biti sretni ovdje na zemlji, 
a zatim i u vječnosti. K tome, odnesite iz ovog vama 
milog Božjeg hrama, koji je svjedokom vaših suza i 
vaše radosti, milosti sv. Sakramenta u poniznosti i po- 
kornosti srca, da budete u što većoj mjeri dostojni 
primiti sve one potrebite darove za novu zajednicu duše 
i tijela. 


Ne zaboravite, da se: po bračnom združenju treba 
da smatrate Živim hramom i predstavnicima velikog 
otajstva združenja Boga — Čovjeka i Crkve. I, kako je 
pravo i dostojno, da poštujete svoje stanje kao stvore- 
nja, isto tako besprijekorno, pravo i dostojno, poštujte 
svoj novi — uvijek uzvišeni Vez, kojim ste se danas 
vezali. ' 

Ljubite se ljubavlju, kojom se međusobno ljube 
Krist i Crkva. Znači, ljubavlju čistom i duhovnom, lju- 
bavlju kreposnom i junačkom, ljubavlju vrhunaravnom 

i božanstvenom, ljubavlju koja najprije ujedinjuje duše, 
a zatim tjelesa.. , 

Vaša ljubav mora biti i takova, da se ljubite među- 
sobno, kao što ljubite svoja tjelesa. To je i pravo, jer 
tim sami sebe ljubite, jer ste od sada dvoje u jednom 
tijelu, A tko na svijetu mrzi na svoju put? Ako je slaba 
i bolesna, brižljivo je čuva i njeguje. Dakle, supruzi se 
moraju tako poštovati, brižljivo paziti i opraštati jedno 
drugom mane, kao što to samima sebi opraštaju. 

Mogao bih vam tako govoriti još dugo, ali, jer je 
u pobožnom uzbuđenju katkad bolje zastati i što prije 
dati vašoj riječi mjesta, čujte još ovo: oboje budite 
ono, što od vas traži Gospodin. U prvom redu da se 
ljubite u opsluživanju svojih dužnosti. Ti zaručniče, da 
budeš anđeo zaštitnik svoje drugarice, liječnik u njezi- 
nim nemoćima, utjeha pri čemeru, podloga u protiv- 
štinama, štit u nevolji. A ti zaručnice, budi svome 
suprugu melem srcu, vedrina umu, spasonosno ulje u 
oluji života, i konačno balzam u uščuvanju svih onih 
milosti, što vam ih je danas ljubežljivo udijelio Gospodin. 

S tim željama objema čestitam ovaj za vas sunčani 
dan života, da bi vas njegove milostive zrake pratile, 
štitile i blagosivale kroz život u vječnost! 

LJUBITE SE! 


Mili moji! Zakon, koji je utisnula ruka Sve- 
mogućega u srce svakog i pojedinog stvorenja čije srce 
odiše životom, jest zakon koji je Otkupitelj u Evanđelju 
postavio kao pravilo života, a glasi : LJUBITE SE! 

Zato i ja vama, mili zaručnici, koje je ovaj divni, 
silni zakon doveo pred žrtvenik, da primite potvrdu 
Crkve za potpuno ostvarenje ovog zakona, nakon što 
ste se već vezali nerazriješivim sakramentalnim vezom, 
velim : ljubite se! 


Ispunite u životu ove dvije riječi, ispunite ih pot- 
puno, iskreno — ispunit ćete zadaću života. Sada kao 
ono dvoje sretnika koji žele da jedno drugog usreće, 
kao muž i žena, a onda — uz Božji blagoslov — kao 
otac i majka. 

Ljubite se i onda kada Život pun gorčine svojim 
otrovom stane gušiti dušu, kada vam možda i srce nad 
nevoljama bude pucalo, da, i tada velim — ljubite se, 
i vaša će se gorkost, ako slučajno do nje dođe, pretvoriti 
u slast, a ojađeno srce urodit će mirom duše i tijela, i 
bit ćete sretni! 

Ljubite se pravo, ne ljubavlju čulnom, ne opet 
samo ljubavlju prividnom, idealnom, nego onom pra- 


88 


vom, potpunom, koja najprije sjedinjuje duše, a onda 
tjelesa; ljubavlju požrtvovnom u nevolji, poniznom u 
sreći, čednom u ponosu, stalnom u sumnjama; ljubavlju 
nesebičnom, požrtvovnom, koja ne gleda sebe, nego 
samo kako će drugoga usrećiti. Ta i takova ljubav naj- 
bolje je jamstvo vašem uzajamnom razumijevanju, 
ostvarenju vaših ideala, vašoj blagodati, vašoj sreći. 

Konačno, ljubite se ne samo za ovaj svijet, jer vaša 
riječ »uzimljem« izgovorena ovdje na. zemlji, odjeknula 
je do u vječnost. Vaš je ženidbeni vez sklopljen pred 
Višnjim Tvorcem čije je prijestolje nebo, zato blago- 
sloven brak na zemlji donosi Njegovu krunu na 
nebesima. 

Neka vam je dakle ovaj dan blagosloven! Vaša 
mladenačka srca, koja ovog časa tako živo kucaju u 
pobožnom uzbuđenju, neka budu uvijek natopljena 
blagom rosom Božjeg milosrđa, ljubavi i dobrote! To 
vam od svega srca želim i prosim. 

Draga sestro! »Život postaje zanimljiv tek. po onoj 
ljubavi, što je u nj ulažemo«. Naši dobri roditelji revno 
su usađivali u naša mladenačka sica istinu Vječne Lju- 
bavi. Tu istinu i tu ljubav ponesi sa sobom u novi život 
što ćeš ga od sada provoditi s ljubljenim bićem, s mu- 
žem svojim. Ta će te ljubav učiniti sretnom u kušnjama, 
sretnom u boli, sretnom u radosti. Tako ćeš najbolje 
udovoljiti zahtjevu što ga pred tebe postavlja balaga ' 
ruka Svemoćnoga, želja naše majke i ono ovdje nevid- 
ljivo iako prisutno i radosno srce našeg pok. oca. To je 
vruća želja i moja kao brata i svećenika, na što te upo- 
zoravam i pozivljem. 

Dragi N.! Nekoliko riječi i tebi. Po sakramental- 
nom vezu primio si danas ruku i pravo na srce moje 

sestre, Sam vas je Bog preko mene nevrijednog blago- 
slovio. Ti ćeš od sada osjećati u svojim rukama tu malu 
ruku. Vodi je prema onim vječnim visinama gdje nas 
sviju čeka Krist i Njegova Mati. Upravljaj skupa s 
njom svoj pogled na istu zvijezdu tamo daleko na 
modrom obzorju u sreći i boli, onako kako su i tebe 
učili tvoji vrijedni roditelji, pak će vaša sreća biti i sreća 
tvojih roditelja, sestre, rodbine i svih nas. Tako ćete 
najbolje odgovoriti i pažnji našeg Preuz. g. Biskupa 
koji vas je svojom prisutnošću počastio i mene toliko 
zadužio. 

Neka uvijek bdije nad vama nježna ruka Krista 
Kralja i zagovor Prečistog Srca Marijina i bit ćete sretni 
i blagoslovljeni. 

PRIGODOM UKOPA 


OTETI 
' 


NADGROBNI GOVOR. SVEĆENIKU (1) 


Prije nego vaše časne smrtne ostatke predamo 
najci zemlji, te vas ostavimo da uz velike sinove našega 
grada počivate pod sjenom čempresa u ovom opjeva- 
nom dubrovačkom groblju, ne mogu, a da vam kao 
župnik ove župe ne rečem posljednji »zbogom« i ne 
odam posljednje »hvala«, jer je to zahtjev velike žalosti, 
koja mi ispunja srce zbog smrti svećenika čiji je Život 
bio pun vrlina, pun zasluga, koji je slovio kao naš uči- 
telj, auktoritet i izgled, kojemu si mogao uvijek s po- 
uzdanjem pristupiti, koji je s nama dijelio radost i žalost. 


Tužni zbore! «Djelovati na ljude da ih se privede 
dobru, to je cilj mnogo uzvišeniji, nego biti prvi pisac 
ili pjesnik svijeta«. Velike su ovo riječi dostojne usta 
i pera Masima D"Azeglia. Riječi, koje se mogu nakon 
smrti primjeniti kreposnim svećenicima uopće, a sveće- 
nicima koje je Providnost postavila na viša, odgovornija 
mjesta, pogotovo. ' 

Naši su stari od vajkada voljeli i osobito štovali 
kreposne svećenike, koji su kao odgojjitelji ili starješine 
presađivali kreposti u srca drugih, naročito mlađih. I 
prije — dakle — negoli je talijanski velikan napisao 
spomenute riječi, naši su ih stari znali, priznavali i 

sprovodili. Pa i danas, kad su se mnoge vrline naših 
starih zasjenile na pozornici vremena, jedna je odlika 
ostala trajna i nepromijenjena : da se krepost štuje i da 
se kreposnim svećenicima iskazuje štovanje. 

Dokazuju nam to ona čuvstva žalosti i sućuti, koja 
su se ispoljila u građanstvu smrću blagopokojnog Don 
N.N. . Jer je ono tužno mrtvačko zvono, koje je navije- 
stilo smrt ovog čestitog svećenika po Srcu Božjem, izva- 
bilo mnoge tužne uzdahe iz srdaca generacija, kojima 


je bio vjeroučitelj, savjetnik, prijatelj. A i ovo drugo . 


tužno zvono, koje je građanstvu navijestilo pogreb 
ovog skromog svećenika, sakupilo je katoličke odličnike 
i predstavnike sviju staleža, da mu oda zadnju počast, 
premda je Don N. N. bio ponizan i povučen, te nije 
nikada tražio ni hvale ni časti. I mi ovdje sakupljeni 
stojimo — evo — pred lijesom čovjeka, koji je svu 
mladost i muževno doba, pa čak i starost svoju posve- 
tio isključivo najuzvišenijem cilju : odgoju. Stojimo da 
mu iskažemo zasluženo poštovanje i zahvalnost, jer je 
ovaj zaslužni naš sugrađanin i izgledni svećenik bio 
čovjek. Božji, kakve naš grad i treba i voli : pun ljubavi 
i razumijevanja za bijedu drugih, čovjek rada i reda, 
žrtve i dužnosti; svećenik dobro odmjerene pobožnosti, 
revnosti i skladnosti, koji je sretno uskladio prošlost 
sa današnjicom i za to ostao uvijek dostojan, ali i pošto- 
van i savremen. Sve vrline, koje su resile Don N. N., 
dadu se ukratko izraziti : svećenik po Srcu Božjem. 

"I bio si, dragi naš pokojniče, svećenik dostojan 
Boga, čiju si službu tako marno, neumorno obavljao. 
Tvoje metode nisu bile metode koje zamaraju ili ubijaju 
osobnost pojedinaca, ni metode eksperimenata i novo- 
tarija. Po starim si i prokušanim metodama znao djelo- 

vati na ljude, po metodama religije i utvrđene pedago- 
gije, a najviše po metodi dobra primjera. Sve Što si nam 
kazivao, ono si i sam činio i prednjačio u svemu. 


Te lijepe odgojne metode baštinio si iz odgojilišta, 


koje je — budimo uvjereni — do danas ostalo nenat- 
kriljivo. Iz odgojilišta stare kršćanske obitelji, iz usta 
čestite majke. Davno je već mudri Aristotel rekao : 
»Svaki je odgoj od majke«. Davno se je i u starom 
Dubroviku govorilo da je svaka obitelj sjemenište; a ti 
si, dobri pokojniče, nama često isticao odgojna načela 
tvoje čestite majke, koja te je odgojila i oplemenila. 
Načela, koja smo onda kao mladi klerici s ponosom 
prihvaćali, a kasnije u Životu promašali kao najisprav- 
nija i najuspješnija. 

I danas, kad si svoju majku u raju zagrlio da joj 
zahvališ za trud i muku, za skladnost i plemenitost duše 
i srca tvoga, i ja u ime svećenstva zahvaljujem tvojoj 
majci što nam te je takvog kao oca i odgojitelja dala. 
Zahvaljujem tebi, koji si sve što je u tebi sveto, lijepo, 
kreposno i izgledalo bilo — prelijevalo u duše drugih. 
Bog ti platio sada u lijepom raju. Blagoslovljen ti trud, 
časna uspomena, vječni pokoj u nebu, a slava na zemlji! 

NADGROBNI GOVOR SVEĆENIKU (ID) 


Ne umire čovjek po položaju ili vrlinama velik ili 
ugledan, a da se okolina njegova ne uzbuni protiv smrti. 
Ni tiranin ni zločinac — možda — ne dobivaju toliko 
pogrdnih naziva koliko smrt. Ona je neumoljiva, 
kruta. « ' 

Ali ljudi nemaju uvijek razloga buniti se protiv 
smrti, jer kad čovjek navrši tijek života, što mu, drugo 
preostaje nego umrijeti? Ta život je kao putovanje, i 
tko je putovati počeo, treba da i dovrši; inače bi bila 
golema muka : vječno putovati. 


Kad čovjek ostari, život mu postaje teret, i njemu: 


i njegovoj okolini. Smrt u ovom slučaju znači lišenje 
patnja, oslobođenje od tereta. 

: Kad vidimo da smrt grabi one koji su dobri, vrijedni, 
korisni i zaslužni; one koji po snazi i sposobnostima 

mogli još dosta dati od sebe, dosta koristiti manjem ili 
većem krugu svoga naroda; koji bi mogli prednjačiti i 
svijetliti, e, onda — ako nisi dobar kršćanin da s pre- 
danjem u Božju volju primaš štogod Bog šalje, ili stoik 
da se predaš sudbini — onda doista tužakarije na smrt 
ima nekog povoda. 


96 


Uvjeren sam da će ne samo naši župljani, nego i 
ostali susjedi — poznavaoci Don N. N, podignuti danas 
prigovor protiv nesmiljene smrti, te joj ovako spočit- 
nuti: »Nije li ti dosta, osvetnice jedna, što po svijetu 
kosiš tolike dragocjene živote mladih junaka, već nam 
—> eto — grabiš i dične veterane, kulturne radnike, koji 
bez mača i puške imaju velik udio u obrani i izgradnji 
Domovine riječju i divnim primjerom? Pa — eto — i 


«sad si nam jednog takvog otrgla iz krila ovog našeg 


pitomog “kraja, Don N. N. uzor svećenika-rodoljuba, 
neumornog učitelja, vrsnog građanina. Otrgla si nam 
ga u teško doba, kad je tolika potreba da se među 
našim narodom — u svakom selu nađe čovjek njegova 
kova: vjeran Crkvi.i Domovini, marljiv, požrtvovan 
i okretan; koji će teško ispaćeni narod držati na okupu, 
upućivati ga na marljiv i kreposan život; koji će mu 
ulijevati duh vjere i nade, liječiti ga od poroka i ne- 
hajem prouzrokovane klonulosti. 
Ugrabila si ga, neumoljiva smrti, ako i ne mlada, 
ali u muževnoj dobi, u naponu snage, na pragu ostva- 
renih želja, kad je mogao da novim elanom krijepi, 
štiti i učvršćuje svoj narod. Rekao je stari mudrac: 
»Longa vita est si plena est« — život se ne mjeri po 


godinama nego po radu. Neka je netko živio 80 godina 


i više, u lijenosti, besposlici i ispraznosti — može se o 


«takvom kazati, da nije živio. N. N. je živio Crkvi, rodu, 


narodu i Domovini. Život njegov značio je rad na crk- 
venom polju do najviše mjere, rad za moralno i mate- 
rijalno dobro naroda i za obranu narodnih prava. Život 
njegov bio je borba. 

. U njemu gubi ova župa svećenika koji je bio pravi, 
požrtvovni pastir svoga stada, a naša biskupija vrsnog 

propovijednika koji je s propivijedaonice neumorno 
narod učio i utvrđivao u istinama vjere, sokolio, hra- 

Koa a rab Dia SENEKA, 
brio; svećenika koji je dobrim savjetima i lj 


iki : h : 
očinskom riječi u ispovijedaonici nehajne, ojađene duše | 


. LA 
tješio, a zalutale sinove k Ocu vraćao. 


: ME 
I dok mi žalimo rastanak s ovakvim svećenikom —. 


čovjekom punim značaja, prosvjetiteljem, dobrotvorom, 
“iak ; : 
ja ti, dragi brate, u ime ove župe i tvoje braće svećenika 


izrazujem praznanje i hvalu za sav rad koji si uzorno i, 


nesebično uložio u duhovno polje bilo ovdje u ovoj 
župi, bilo u gradu i okolici. 


Hvala ti, dragi naš brate, na svemu, od Boga ti. 


> : e d 
plata, a kod vjernika i svećenika neka ti je časna uspo 
mena, i vječna slava! 


NADGROBNI GOVOR 
IZGLEDNOM KATOLIČKOM SVJETOVNJAKU 


Velika je počast koja se jednom pokojniku odaje po- 
smrtnim govorom; moraju zato da budu i njegove zaslu- 
ge velike, kojima je tu zadnju i veliku počast zaslužio. 
Inače posmrtni govori Postaju obična stvar, bez posebnog 
učinka. 


Kad danas ja kao župnik nastupam posmrtnim go- 
vorom u počast pokojnom N. N., znak je da je ovaj po- 
kojnik to zaslužio. Znak je da osjećam potrebu da mu 
mrtvu odam javno priznanje. 


Gospodo! Nije visok položaj što čini čovjeka dostoj- 
nim štovanja. Nisu to ni naslovi ni sjaj života, nego vrline 
uma i duha te poštenje srca. To su one izvrsnosti koje ti 


“ hoćeš-nećeš ulijevaju poštovanje prema onome koji ih po- 


sjeduje. Ni naš čestiti N. N. nije zauzimao u društvu velik 
položaj. Nije ni sjajem ni raskošjem upadao u oči. Nije 
čak ni zalazio u javna društva, nego od kuće do crkve, 
od uranka na posao, od posla na počinak. Pa ipak je me- 
đu nama uživao veće poštovan je, nego toliki drugi kojima 
se ljudi iz maskiranog društvenog običaja preko volje kla- 
njaju. 

Otkuda to štovanje prema našem N. N.? Odatle, jer 
je bio čovjek poštena srca, čiste duše; poštenjak kakvih je 


malo; jer je bio ljubitelj naših časnih tradicija; i ljubitelj > 


i nosilac njihov. 

A ljubav prema onomu, što su nam stari dohranili, 
prema onomu što nam mora biti časno i sveto, iskazivao 
jenaš N.N. ne riječima nego djelima. Kao takvog ste. ga 
svojim očima gledali i poznavali. Ne od jučer, nego kroz 
decenije. Kad god je trebalo u našoj župnoj crkvi ili ne- 
što popraviti ili nešto pripraviti, na samu jednu riječ žup- 
nikovu bijaše pripravan pomoći. Kad god se obavljala 
služba u crkvi ili procesija — tu je vrli pokojnik bio prvi 
među prvima i to kao desna ruka župnikova. Skroman 
i čedan, mirne i blage ćudi kojom se odlikovao, mogao 
je da kroz dug niz godina obavlja časnu službu crkovi- 
nara (crkvenog oca) u ovoj župi, a da se nikada nije ni 
s kim porječkao, nikome zamjerio. Ne — možda — što 
ne bi savjesno vršio sve preuzete obaveze, nego zato što 
je kao skladan i pametan čovjek znav nastupiti po veli- 
koj nauci starih pedagoga: »Fortiter in-re, suaviter in 
modo«. 

= Dok se — evo — opraštamo od ovakog izglednog 
župljanina, ne mogu a da na poseban način ne istaknem 
njegovo veliko suosjećanje za bijedu drugih, posebno za 
siromahe. Tu je osobito njegova slika velika i lijepa. Svo- 
ju kršćansku dobrotvornu ljubav ispoljavao je — ma i da 
se nije htio isticati — u skromnom ali neprekidnom radu 
u našim dobrotvornim ustanovama. U tom radu nije tra- 
žio nikada ni od koga pohvale ni zahvale, još manje na- 
grade ili priznanja. 

Ustrajan — pak — rad u dobru, osobito na karita- 
tivnom području, kad: je nesebičan — kao što je bio nje- 

gov, zaslužuje pohvalu i priznanje. I kako on toga nije 
htio u životu, moja je časna dužnost, da mu sada na sa- 
mrti pred rodbinom i prijateljima odam dužnu počast i 
priznanje. Da, N. N. znao je i u teškim vremenima uz- 
držati staru kršćansku tradiciju ljubavi prema bližnjemu, 
te se nesebično zalagao za potrebe drugih, za potrebe na- 
šeg sjemeništa i naše crkve. 'Taj rad zaslužuje da bude is- 
taknut i pohvaljen, da bude postavljen za primjer onima 
koji ostaju. Neka je stoga N. N. naročita čast, hvala i 
priznanje! 

= Ali ovo je malo i nedovoljno. Sjećam se da sam čitao 
da se u Bernu u dvorištu jednog zakloništa za siromahe 
nalazi ovaj natpis: »Christo in pauperibus«.  Lakonski 
doduše natpis, ali pon pouke, vjere, filozofije i podstre: 
ka. Kad ga čovjek uoči, ovaj mu natpis više znači nego 
čitav jedan članak ili rasprava. 

Ovaj divni natpis primjenjujem sada na rad pokoj- 
nog N. N. i velim: Sve što ste za siromahe našega mjesta 
učinili, za naše sjemeništarce i bogoslove, za našu crkvu 
i župu — za Krista ste učinili. A tko radi za Krista, ne 
radi uzalud. Krist ne ostaje nikome dužan. 'Ta i sam je 
ustvrdio: »Što ste učinili jednome od moje najmanje braće, 
to ste učinili meni« (Mt 25, 40). A kad tako veli Isus, 
onda vas ja s pouzdanjem izručam Njegovoj blagosti i 
dobroti. Vaši sugrađani, koji su poznavali vaš požrtvov- 
ni, nesebični rad, sačuvat će vam lijepu uspomenu. Lije- 
poj uspomeni nadodat će naši siromasi, bogoslovi i vaš 
župnik toplu molitvu za vašu dušu; a dobri Bog, koji je 
sama ljubav neka vašu »Caritas« nagradi svojim milo- 
srđem. 

NADGROBNI GOVOR 
 IZGLEDNOJ KATOLIČKOJ ŽENI 


Gospođo N.! U času kad Tvoje ispaćeno mrtvo tije- 
lo izvedosmo iz Tvojih dvora, gdje si za . . . ljeta kao 
uzorna domaćica vladala, koje si vrlinama resila, a spo- 
sobnosti podigla i unapređivala; u času kad Te sazrelu 


dobi, ali i zaslužnu dobrim djelima imamo da sahranimo 


.u hladu opjevanih čempresa u Mihajlu, zar da i ures Tvoj, 
ures najdragocjeniji: vijenac zamjernih kreposti, koji 'Te 
ie resio, zatvorimo zajedno s ispaćenim tijelom u mrtvi 
odar i neopazice u grob položimo? 

O ne! Jer ako je lijepo na grobu slaviti rano pokoše- 
nog nadobudnog mladića ili djevojčicu, ili pak ljude koji 
su se isticali u kulturnom ili političkom radu, onda je 
kudikamo pravednije i korisnije na grobu isticati krepo- 
sti, ma da je krepost često puta sakrivena, kao što to biva 
u kreposnih žena. 

Pošto si Ti, gospođo N., bila doista kreposna žena, 
po Salamonovoj zamisli žena jaka, patnica a ustraj- 
na, požrtvovna drugarica, brižljiva majka, radišna uzor- 
domaćica i uspješna odgojiteljica, želim ove Tvoje divne 
vrline uzdignuti i kao vječno svjetlo utaknuti u grane 
starih čempresa, da odatle svijetle mladim pokoljenjima, 


kao što svijetle do danas vrline ovdje sahranjenih du- 


brovačkih gospođa. ke 
Kao prava kršćanka — prema evanđeoskoj »justus 
meus ex fide vivit« — živjela si po vjeri. Vjera je Tebi — 

kao 1 starim dubrovačkim gospođama — bila izvor, te- 
melj i majka zamjernih kreposti. Vjera Ti je bila strah 
Božji i sram ljudski, a pošto je strah Božji početak mu- 
drosti, bila si pametna i razborita, i što si radila, ozbilj- 
no si i zrelo radila. 


Vjera Ti je stavila u ruke tri vrlo shodna sredstva 
za postignuće onih kreposti, koje su najviše ženskoj glavi 
korisne i potrebne: molitvenik, krunicu i iglicu. 


Molitvenik, koji si rado imala, učinio Te — oh! mož- 
da je ovo nekomu originalno mišljenje, koje se oštro raz- 
likuje od današnjeg općenitijeg, a onomu koji zna tajnu 
stare dubrovačke skladnosti istina je očevidna — učinio 
Te skladnom, dobrom gospođom. — Krunica, — opet 
jedan povod da me ne shvati onaj tko mu ne zna vrijed- 
nost — bila Ti je vjeran pratilac uvijek i svugdje, ona 
Te je učila kako da postaneš jaka, ustrajna. Ona je pri- 
donijela onoj otpornosti Tvoga duha, onoj životnoj snazi 
Tvoje volje, ustrajnosti Tvoga htijenja, nepomućenosti u 
svladavanju poteškoća, bistrini u gledanju križeva, da se 
Tvoji brojni štovatelji čuđahu, divljahu i snebivahu, kako 
je u slabom tijelu mogao biti tako jak duh. — Treće ono 
stedstvo, ona toliko mila zabavica starih gospođa, iglica, 
činila je da Ti je omilio svaki rad, i znala si zapovijedati 
jer si znala i raditi. 


Ženi ovako vidnih moralnih kreposti i društvenih 
vrlina; ženi i majci u uzvišenom smislu ovih riječi; ženi 
koja je svome mužu oslađivala život, blažila starost; maj- 
ci koja je u svojoj djeci najuzvišenijom ljubavlju ulije- 
vala bit i slast svih ljudskih, rodoljubnih i religioznih vr- 
lina — gđi N. N. od Boga plata i pokoj vječni, a od broj- 
nih štovatelja spomen, čast — slava! 


103 


pa -7 


DODATAK 


NE SEBI ŽIVJETI, 
NEGO DRUGOM KORISTITI 


(Prigodom Franjevačkog jubileja) 


. Godine 1926/7. na poziv svijetle uspomene Pape 
Pija XI., čitav katolički svijet proslavio je sedamstogo- 
dišnjicu svete smrti sv. Franje Asiškoga. Svi katolički na- 
rodi tom prigodom odali su priznanje i zahvalnost uspo- 
meni Serafskog Sveca, koji je svojom velikom vjerom i 
veoma žarkom ljubavlju preporodio u XIII stoljeću krš- 
ćansku Evropu. Kršćanski se svijet uprav natjecao tko će 
dostojnije proslaviti ovaj lijepi i rijetki jubilej. I s pra- 
vom, jer svi kršćanski narodi dužni su mnogo sv. Franji 
i njegovu Redu. A ja se usuđujem reći da nijedan — mož- 
da, — narod nije sv. Franji toliko dužan, koliko naš hr- 
vatski narod. R4 


Već nekih sedam stoljeća žive i djeluje među nama 
Franjini sinovi. Silnim heroizmom, junačkim samoprije- 
gorom i neopisivim žrtvama izdržali su oni i u najtežim 
časovima sve nedaće naše vjerske i narodne prošlosti na 
braniku Crkve i Domovine. Sljubili se s našom narodnom 
dušom kao nijedan drugi red. Dijelili s njime i radost i 
žalost, bili mu u raznim prigodama i na raznim mjestima 
više puta jedini tješitelji, skrbnici, učitelji i vođe. Zauzi- 

“ mali se uvijek, uprav za najzapuštenije i najbjednije u na- 
rodu, za priprostu, siromašnu »raju«. 

Zato je naš narod — osobito u Bosni, gdje su Fra- 
njini sinovi kao nigdje ljudima spasili vjeru i druga du- 
hovna i tjelesna dobra — dostojno proslavio godine 1927. 
sedamstogodišnjicu sv. Franje i posvjedočio svoju hrab- 
rost velikom ljubitelju i dobročinitelju čovječanstva za 


sve ono dobro što ga je hrvatski narod kroz stoljeća pri- 


mao iz njegovih ruku. 

Kažem kroz stoljeća, jer sv. Franjo živi u svim sto- 
ljećima duhovnom svojom baštinom — u djelovanju svo- 
ga franjevačkog reda koji je nosilac njegova duha, njegove 
baštine. Nema jednog razdoblja našeg narodnog života, 
a da nije obilježeno slavnim imenima velikih umnika, 
hrabrih junaka, gorljivih misionara, vatrenih propovjed- 
nika i drugih značajnih muževa iz franjevačkog Reda. 
1 danas su još naši franjevci u prvim redovima za vjeru 
i dom. I jer im svaki period naše povjesnice duguje za- 
hvalnost, duguje i im to i naš narod danas, u ovoj godini, 
kad slavimo značajan jubilej — 750. god. osnutka franje- 
vačkog Reda. 

Što znači za naš narod, za naš Dubrovnik ovaj jubi- 
iej? Bez sumnje, to je najprije poklonstvo katoličke Hr- 
vatske sv. Franji, vjekovnom njezinom dobročinitelju i 
prijatelju. To je, poglavito, slavlje franjevačkog Reda, 
kojemu želimo odati hvalu i priznanje. Slavlje je to i za 
Dubrovnik kojemu je — osobito na ćudorednom — od- 
gojnom području — franjevački Red mnogo dobra rči- 
nio. 

Predragi vjernici! Silnu moć imaju velike ideje na 
kulturni i socijalni razvitak čovječanstva. Jedna velika 
ideja Franje Asiškoga: »Ne sebi živjeti, nego drugomu 

koristiti«, suzbila je prevratne tendencije njegovih bun- 
tovnih savremenika Veldežana, Katara, Albigenžana za 
ukinuće privatnog, a zavođenje zajedničkog vlasništva. 
Ista ta Franjina ideja djelovala je za dug period pozitivno 
i efikasno sugerirajući ondašnjem kleru ljubav prema du- 
bovnim vrednotama, a plemstvu humanost i domovinsku 
ljubav i smisao za kršćanski solidarizam. Vanredan — 
dakle — uspjeh na vjersko-moralnom, kulturnom i soci- 
jalnom polju. i 

Nije stoga čuditi se, da je od onda franjevački habit 
ulijevao kod čestitih osoba veliko štovanje, a franjevačka 
ljubav udivljenje. Franjevački habit značio je ideju i žrt- 
vu, a franjevačka ljubav djelotvorno nastojanje u korist 
bližnjega i to redovitije u korist bližnjega potištena i pro- 
gonjena, kojemu je od potrebe savjet, zagovor i obrana. 

Kad je vrli Manzoni u glasovitom romanu »I pro- 
messi sposi« (Zaručnici) trebao ličnost, koja bi humanoš- 
ću i altruizmom, djelotvornom ljubavlju i vlastitim rizi- 
kom imala da bude antitip sebičnosti i krivom socijalnom 
shvatanju da gospoda smiju sve, našao ju je pod franje- 


* vačkim habitom kapucina Padre Kristofora. Njegovo fra- 


njevačko srce postaje savjetnik, zagovaratelj i otac šika- 
niranih vjernika Renca i Lucije. 

I jedan dubrovački pisac, kad hoće da svoje prota- 
goniste Lenu Ohmučevićevu i Iva Antića obrani od zlo- 
činačkih prohtjeva vlastelina Pijerka Pucića, stavlja ih 
pod okrilje malobraćanina O. Serafina Katalića, 

A da su književnici romansijeri crpli motive ne iz 


fantazije nego iz realnog života, to je u hrvatskoj povi- 


iesti dobro poznato. 
Ta tko je bio už bijednu raju u Bosni i Hercegovini 
za vrijeme turskih progona, ako ne »ujak« u franjevač- 

kom habitu? Tko je obilazio dvore paše i vezira, čak do 
carske Porte, da iznudi bijednoj raji fermane ako ne ujak 
u franjevačkom habitu? 

A kad je — da dođemo bliže — za Prvog Svjetskog 
rata od glada izdisala sirotinja u Hercegovini, tko je onaj 
koji se je usudio podignuti jak glas pred carem u Beču? 
To je opet jedan pod habitom, franjevac pok. Fra Didak 
Buntić. A kad je nakon poznatog ujedinjenja hercego- 
vačka i dalmatinska mladež — uzeta u regrute — bila 
poslata u srcu zime u derutne kasarne bez stakala, bez 
vrata, bez peći, tko je i onda podigao energični glas u Beo- 
gradu za zaštitu mladih života, nego opet onaj isti fra 
Didak, kao narodni zastupnik i otac sirotinje? 

Ako sada pitate s obzirom na ove slučajeve i nebro- 
jene druge koji bi se mogli registrirati, otkuda franjevci- 


ma odvažnost; volja i ustrajnost da budu uvijek na strani - 


trpećih i potlačenih, ja ću vam dati odgovor: to je tradi- 
tija i baština, to je duh franjevački: ne Živjeti sebi, nego 
drugima koristiti. : 

Odatle odvažnost, volja i ustrajnost. 'Ta velika ideja 


Franjina je program i sigurna oznaka franjevačkog Reda, * 


a često, vrlo često i pojedinih sinova velikog Serafskog 
Oca Franje. 

Pod tim programom i oznakom djelovali su i djelu- 
ju Oci franjevci u našem narodu, pa i u našem gradu. Tre- 
balo bi napisati vrlo opsežnu studiju, više povjesničkih 
radova, da se obuhvati i prikaže sve ono čime je franje- 
vački Red zadužio hrvatski narod, U vrlo kratku pre- 
gledu njegov se rad može svrstati u ova tri područja: rad 
na crkvenom, patriotskom i kulturnom području. 

(Crkveno). Osebina franjevačkog Reda — ato jei 
oporuka sv. Franje — ogleda se u doslovnom obdržava- 

uju sv. Evanđelja. Svojim propovijedanjem, stalnom 
budnošću nad čistoćom crkvene nauke, uščuvali su i pro- 
širili vjeru Isusovu po svim krajevima naše Domovine. 
Njihove brojne crkve i samostani prava su rasadišta vjer- 
skog života. Mnogi su dali za sv. vjeru svoje živote kao_ 
jedan fra Luka iz Broćna s petoricom drugova, fra Grgo 
iz Zaostroga, fra Andrija Čalinović, fra Tadija Tomić, 
fra Lovro Milanović, fra Lovro Karaula i toliki drugi. 
Istaknuti naši intelektualci prošli su kroz njihove škole, 
i, zahvaljujući vrsnom odgoju, kao zlatna nit provlačila 
se u njihovu životu najtoplija ljubav prema sv. Crkvi 1 
namjesniku Kristovu. — Već pri ulasku u našu zemlju, 
malo nakon osnutka Reda, franjevci su našli u njoj jaku 
i vrlo raširenu herezu bogumila i patarena. U borbi za 
održanje i čistoću sv. Evanđelja, sinovi sv. Franje riječju 
i primjerom uče i obraćaju naš narod, tako da je njihov 
žar za katoličku vjeru gotovo sasvim istisnuo herezu iz 
Bosne i okolnih područja. A kad se polumjesec stao pri- 
jetiti da će poplaviti Evropu i kršćane milom ili silom 
podjarmiti, sinovi sv. Franje ostaju na svojim mjestima 
kao pastiri i učitelji. Njihovoj požrtvovnosti treba zahva- 
liti što se u ono doba katoličkoj vjeri nije kod nas svaki 
trag zametnuo. — I u XVI stoljeću, kad je našim kraje- 
vima prijetila opasnost od luteranstva, franjevci su znali 
riječju i perom da zaustave tu bujicu i tako su stekli ve- 
likih zasluga da se uščuvala čistoća vjere i prava pobož- 
nost. Svojim velikim kršćanskim duhom žrtve i ljubavi 
odgojili su i spasili svetoj Crkvi i narodu našem Dalma- 
ciju i Slavoniju, Vojvodinu i Bosnu, i tako ostavili spo- 
menik trajniji od mjedi. — Franjevci i danas djeluju po 
istim načelima, pa preko svoje riječi, preko zaslužnog 
Trećeg Reda (i drugih vjerskih organizacija) i dalje spa- 

savaju i odgajaju narod i omladinu za Boga, Crkvu i 
Vjeru, da se sve obnovi i sjedini u Kristu pod vodstvom 
vidljivog Petra — Pape. 

(Rodoljublje). Još godine 1212. pohodio je sv. Fra- 
njo Hrvatsku na putu u Svetu Zemlju, a već 1232. osno- 
vana je posebna hrvatska franjevačka pokrajina. Od on- 
da (a s ozbirom na pojedince i prije) franjevci nepresta- 
no do danas djeluju kod nas pod Franjinim geslom: mir 
i dobro, i njegovom idejom — ne sebi živjeti, nego dru- 
gomu koristiti. — Oni sudjeluju na svim područjima na- 
šeg narodnog Života: u pouci, u obrani od nasilnika, u 
podržavanju narodne svijesti. Oni su se sljubili s dušom 
naroda i zato su se znali prilagoditi sreći i nesreći, i us- 
trajati u obrani pravde i poštenja. — Već u doba narod- 
nih knezova, kad razmirice nisu bile rijetkost, pojedini 
franjevci posreduju kod vladara i velikaša da se razmirice 
poravnaju i zavlada mir. — Tko ne zna za franjevca sv. 
Ivana Kapistrana (1456) koji je u obrani Beograda stekao 
neumrlih zasluga? Komu nisu poznata imena hrabrih fra- 
njevaca protiv nasilja nekrsta, kao što je ime fra Luke 
Imbrišinovića, organizatora i junaka u Slavoniji iz doba 
Svetog Saveza; zatim fra Dominika Andrijaša, fra Grgu 
Masnovića i tolikih drugih? — I u ilirskom preporodu, 
kad je trebalo narod nacionalno i politički. osvješćivati, 
franjevci po Bosni i Hercegovini, Dalmaciji i Slavoniji 
ili vode pokret'ili su njegovi najvažniji pomagači i širite- 
lji. — Ljubav franjevaca k vlastitom narodu, k njegovoj 
sreći i slobodi bila je uvijek kroz povijest iskrena i djelo- 
tvorna, takova je ostala i danas. Nikako čudo da ih je 
naš narod zavolio, da su se smjestili po najistaknutijim 
našim predjelima, da su osvojili sva područja kao svoji 
na svome! Zato su i danas franjevci kod nas najbrojniji, 

najpopularniji. Hrvatski ih datod voli jer zna i cijeni nji- 
hova dobročinstva. 

(Kultura). Ta su dobročinstva ne samo na vjersko- 
nacionalnom, nego i na kulturnom području mnoga i zna- 
menita. Početke im vidimo još u onim burnim danima, 
koji nikako nisu uvjetovali miran kulturno-književni rad, 
kad su se morali često preseljavati, kač. su Turci proga- 
njali, ubijali, na kolac nabijali. Ipak su franjevci dali hr- 
vatskoj književnosti djela trajne vrijednosti... Oni pišu 
»slavnim jezikom iliričkim ili slovinskim u korist naro- 
da iliričkoga il slovinskoga«. Ali je jezik ilirski ili slovin- 
ski njima isto što i hrvatski. Zato fra Flip Grabovac i 
piše »Cyit razgovora naroda i jezika iliričkoga aliti 


rvackoga«, a fra Toma Babić piše gramatiku za »bosan-. 
.sku dicu«, »naroda slavnog i jezika hrvatskoga«;  Du- 


brovčanin fra Bernard Pavlović piše »Pokripljenje umiru- 
ćih« »hrvatskim jezikom za korist naroda hrvatskoga«, a 
fra Andrija Kačić Miošić, naš Starac Milovan, »Razgo- 
vor ugodni« s kojim je kao malo koji pjesnik ugodio hr- 
vatskom i srpskom narodu. (Fra Grga Martić: »Osvetni- 
c1«). — Ogroman je rad naših franjevaca na književnom 
polju. Tu su razna i mnoga djela lirskog i epskog pjesniš- 
tva, nabožno-poučne proze, crkvenog govorništva, filo- 


"zofije, filologije, teologije i povijesti. Mnoga su od njih 


protkana plemenitim i hvalevrijednim patriotizmom, ka- 


ko se to jasno vidi u Grabovčevu »Cvitu«, Kačićevu 


»Razgovoru« i u djelima mnogih franjevačkih povjesni- 
M1 , Para vt 

čara, napose onih koji pišu i djeluju u dubrovačkom sa- 
mostanu, — U Bosni i Hercegovini oni su još za turskoga 
doba otvarali prve narodne škole, a kasnije poznate fra- 
njevačke gimnazije niču po svim krajevima naše domovi- 
ne. — Hrvatski franjevci brane i uspijevaju očuvati gla- 

Zi 


golicu (u Bosni ćirilicu »bosančicu«), otvaraju čitaonice, 
biblioteke, društvene pozornice, izdavaju razne naučne 
i popularne časopise, a njihovi Treći Redovi drže pro- 
svjetne, socijalne, katehetičke i druge korisne tečajeve, 


što je sve prožeto poznatim franjevačkim demokratiz- 


mom, ljubavlju i požrtvovnošću. 

Koliko bi nam o svemu tomu mogla pričati starija 
i novija povijest samo našega grada! Koliko samo Du- 
brovnik duguje franjevačkom Redu u svakom pogledu! 
Svim onim čime je franjevački Red zadužio naš narod, 
zadužio je na poseban način i naš grad, u kojem su se 
vrlo rano nastanili, malo iza utemeljenja Reda, što naš 


narod u svojoj predaji povezuje s boravkom sv. Franje u : 


Zadru, Splitu i Dubrovniku, dok je čekao zgodnije vri- 
jeme za putovanje na Istok. — Mnogi su franjevci bili 
Republici najbolji savjetnici, vrsne diplomate, gorljivi 


propovjednici, vješti učitelji. Dubrovčani su zavoljeli fra- 


njevački duh, i pustili ga da prožme sav njihov život. 
Taj duh još živi u našoj Maloj Braći. I baština sv. 

Franje: održavati sveto Evanđelje, prenosi se preko na- 

ših franjevaca veoma uspješno. Sjetite se znamenitih pro- 


povijedi o odgoju, udžbenicima, socijalnom pitanju i ka“ 


toličkom univerzalizmu. Sjetite se onog ne malog broja 
naših siromaha, koji u doba, kad o njima nitko drugi nije 
vodio računa, dnevno stajahu pred vratima ovog samo- 
stana da tu dobiju potrebnu toplu hranu. Dolazili su 
dnevno, dobivali dnevno i nikada im se nije uskratilo. 
Sjetite se one buke i galame, poradi koje su toliko trpjeli 
naši franjevci, kad su, u želji da zaštite dubrovačku mla- 
dež od štetnog utjecaja ulice, pružili mladeži vlastite pro- 
storije. No i to je franjevački duh! Sada kad čujete bru- 
janje orgulja, meni će opet doći na pamet franjevački 

duh. Mnogi se spominjete kad su ih nabavili. Bilo je to 
uz velike Žrtve: »Mi ćemo stegnuti pas i kroz godinu 
dana dug vratiti«, govorio mi je jedan ugledan franjevac. 
Duh sv. Franje živi — dakle — i u našim dubrovačkim 
franjevcima koji su uz ne manje žrtve obnovili za svoj 
jubilej ovu — Dubrovčanima toli milu crkvu Male Bra- 
će. — Hvala Vam za sve to, poštovani Oci, hvala od 
brojnih i zahvalnih dubrovačkih srdaca na svim žrtva- 
ma što ih doprinosite bez ikakve dobiti, uz svoj rizik, za 
duhovno dobro dubrovačkih vjernika, za našu mladež, 
za naš grad! 

Čestitajući Vam ovaj značajan jubilej, svijesni smo 
da iz njega crpimo nova nadahnuća za obnovu pojedina- 
ca i svijeta u duhu sv. Franje, u duhu međusobne ljubavi 


i potpomaganja, kako bi po tom velikom franjevačkom 


duhu i nad nama i nad svim narodima zavladao pravi 


mir i dobro, što su sinovi sv. Franje uvijek propovijedali 


i radi čega su umirali. 


Katolički Dubrovniče, uzmi učešća u ovoj — iako 
skromno zamišljenoj proslavi i pokaži da u tebi još uvi- 
jek živi duh sv. Franje i njegovih sinova. Živi i djeluj 
u duhu Franjine ideje: Ne sebi Živjeti, nego drugom ko- 


.ristiti, kako bi u miru, slozi i ljubavi proživljavao svoju 


vremenitu i vječnu sreću! 

KUŠAO IH JE GOSPODIN ... 
(Prigodom jubileja Družbe Isusove) 


»Iza kratka vremena muke dobivaju veliku 
sreću; jer ib je Bog samo kušao i našao ih da su 
je već dostojni« (Mudr 3, 5) 


Kadgod je Bog kušao vjerne svoje sluge, bilo u Sta- 
rom bilo u Novom Zavjetu, uvijek je imao cilj da isku- 
ša ili njihovu ljubav, ili strpljivost, ili — pak — da po- 
kaže da je vjera za koju trpe djelo Mudrosti Njegove, 
koju nikakve muke, ni progonstva, ni smrt ne mogu uni- 
Štiti. BL 

O onima — koji su trpeći progonstvo udovoljili na 
mjerama Božjim, veli Sv. Pismo da ih je Bog samo kušao 
i našao ih dostojne sebe. Riječi koje znače satisfakciju, a- 
pologiju i trijumf progonjenih za Boga i sv. Vjeru. 


Naša hrvatska poslovica veli: U dobru je lako dobar 
biti, na muci se poznaju junaci. I ovo je istina, U dobru 
je lako dobar biti, ali kad te pravedna crne i kleveću, 
kad zbog kleveta stradaš, ako si tada spokojan i miran, 
ako se ne buniš nego praštaš, e onda si doista junak, kako 
veli poslovica ili kako bi se to reklo riječima sv. Pisma 
— onda si dostojan Boga, Isusa našega, koji je i sam pra- 
vedan bio klevetan i progonjen i mučen; ali je strpljivo 

Podnio i pobijedio klevetnike i progonitelje. Da je i časna 
Družba Isusova bila klevetana i progonjena, da su nje- 
zini članovi morali ostavljati svoja sjedišta i potucati se 
cd nemila do nedraga, to ste obilno čuli više puta. Ono 
što hoću ovom zgodom da istaknem jest, da su Oci Isu- 
sovci trpjeli klevete i progonstva bez oporbe, bune i pro- 
svjeda, prepuštajući Providnosti Božjoj, da u svoje vri- 
jeme očituje njihovu nevinost i — možemo — osobito s 
obzirom na mnoge svece ove časne Družbe danas reći — 
svetost, ' 
Sretni smo što slaveći 400 godišnjicu osnutka Družbe 
Isusove slavimo tim i trijumf njezinih članova. Sretni 
smo također da Providnost Božja iznosi ili će iznijeti sva- 
čije djelo na vidjelo. I pravednost otaca Isusovaca i ne- 


pravde pokvarenih dvorova, koji su ih progonili; i zaslu- > 


ge ovih čednih radnika na njivi Gospodnjoj i antisoci- 
jalne posljedice nadute filozofije Enciklopedista, koji su 
ih klevetali; ortodoksnost njihovu i farizejštinu pseudo- 
moralista Janzenista, koji. su im podmetali, jer im nisu 
bili do ramena dorasli. 

Sretna je ovo zgoda kad možemo na progonjene Isu- 
sovoce primijeniti one riječi: Iskušao ih je Bog, ali ih je 
našao dostojnim sebe. Kad — pak — na njih ove časne 
riječi primjenjujem, uvjeren sam, da vi kao pravi kato- 
lici ne ćete ni pomisliti da je ovo valjda izraz moje na- 
klonosti prema Družbi Isusovoj, ili odraz svećeničkog 
drugarstva, jer su ove riječi sud strogih sudaca: vremena 
i povijesti, koji ovu sentencu izrekoše. One su i za Isu- 
sovce zadovoljština, obrana i trijumf za klevete i progon- 
stva, što su ih pretrpjeli na slavu Božju i spas duša. 

Razjasniti ovu obranu (apologiju) i trijumf s obzi- 
tom na 400 godišnjicu Družbe Isusove, to je zadaća mog 

današnjeg govora. Stvar velika s obzirom na nemoj 
gradiva, a teška s obzirom na kratkoću jedne propovi- 
jedi, ali dostojna ove Družbe, prigode i vremena ka 
njih. Dostojna napokon, i grada, koji Isusovcima va 
velik dio svoje slave i slušatelja, koji su svijesni što kato- 
lici i Dubrovčani duguju Isusovcima. PRO 

»Zahvaljujemo ti, Gospode, Bože . . . Učinio si s na- 
ma milosrđe« (Tob 8, 17-18), uskliknite časni Oci Isusov- 
ci, prigodom ovog vašeg jubileja! »Blagosloven Bog, . 
nam je priuštio ovu milost«, kličite i a časni slušate ji, 
koji znate za nesebični apostolski rad članova ove časne 
Družbe, od kojih je lijep broj uzdignut na čast oltara. 
Bog otaca naših dao im je nagradu, zadovoljštinu i apo- 
logiju za sva vremena. 


I. 


Isusovci se nazivlju Družba Isusova. Družba, kojoj 
je utemeljitelj sv. Ignacije i stavio joj za cilj i zadaću < 
vu Božju i spas duša. To postižu propivijedanjem, od- 
gojem, misijskim djelovanjem i vlastitom svetošću ss 
Po toj su zadaći i cilju, koji su uvijek zdušno i izvršavali, 
bili slični Isusu, čije ime nose. Analogija u djelovanju vodi 
redovno i analogiji u sudbini. Kako su = dakle = Fari- 
zeji mrzili Isusa, jer je Njegova svetost Života korila .. 
hove poroke, tako su u XVIII stoljeću dvorovi Portuga : 
Spanjolske i Francuske, koji su bili puni mana, zazirali 
cd Isusovaca, koji su neporočni i čisti osuđivali razvratni 
život pojedinih vlastodržaca. Kako su se — pak ji 
dovski književnici bojali Isusove svete nauke i čudesa, 
kojima je svetost svoje nauke potvrđivao, tako su se on- 

dašnji Enciklopedisti bojali socijalnog i humanitarnog ra- 
da Isusovaca, koji je zasjenio njihovu tobožnju huma- 
nost, I kako su se književnici i Farizeji, nemogavši naći 
Isusu prigovora, latili kleveta i krivih svjedočanstva da 
Ga Optuže i nagovore Pilata da Ga osudi, tako su radili 
Pombal, Aranda, Pompadour, Choiseul i drugi da nago- 
vore slaba vladara Josipa u Portugalu, Karla III. u Špa- 
njolskoj, Luja XV. u Francuskoj i Burbonce da protje- 
raju Isusovce ne zato, što bi bili počinili i jedno zlo djelo, 
iego zato što su im oni zločinstva vješto podmetali. 


Pošto je moj govor više apologetska propovijed, do- 
kazat ću vam da su Isusovci bili slavni ljudi, koji su po- 
Put Isusa polazili po svijetu svuda dobro čineći, uvijek 
edani Bogu, vjeri i Božjem namjesniku na zemlji, uvijek 
disciplinirani i neporočni, a da je discipliniranost njiho- 
va pobudila strah, slava — zavist, a suosjećanje s Crkvom 
— mržnju. 

Kad to dokažem, zasjat će u vašim očima Družba 
Isusova sjajem trijumfa, koji će biti to veći, što ja neću 
ni kušati da govorim ni o Isusovcima ni o njihovim ne- 
prijateljima svojim riječima, nego riječima povijesti, što 
su ih izrekli inovjerci, većinom protestantske ličnosti, 
koje nisu bile vezani ni simpatijom, ni staleškom ili vjer- 
skom kolegijalnošću spram Družbe Isusove. 


Njemački pjesnik Henrik Heine, židov po vjeri, a 
inteligenciji dobro poznat po izrugivanju kršćanske vje- 
re i morala, dao je onu karakterističnu izjavu o Isusov- 
cima: »O vi jadni oci Isusovci, vi ste postali strašila li- 
beralnoj stranci ali oni su uvidjeli tek vašu opasnost, 
a nimalo vaše zasluge. Što se mene tiče, ja nikad nisam 
Pristao uz takvu hajku mojih sumišljenika. Ove poput 

volova, pred koje se izvjesi crvena krpa, uvijek spopadne 
bijes, kad čuju ime Lojolovo«. 

Heine je kao čovjek bio pokvaren, kao pjesnik imao 
je nešto plemenitosti u svom srcu. I ta mu je pjesnička 
plemenitost namakla spomenutu izjavu. Dakle, hajki pro- 
tiv Isusovaca uzrok je ne zločinstvo njihovo, nego što su 
oni — kako pjesnik to izražava — crvena krpa, koja 
uzrokuje bijes u volova. 

Ipak, na jeziku svojih neprijatelja Isusovci nisu cr- 
veni, nego crni. Oni su crno sjeme Lojolovo, crna vojska, 
crna internacionala. No to je čudna pojmljivost; suđe- 


nje — naime — po haljini, odgovara talijanskoj poslovi- . 


ci »odijelo ne čini redovnika«, a hrvatskoj »u kovača cr- 
ne ruke, a bijela pogača«. Povijest — pak odgovara, da 
su Isusovci: dragocjeno sjeme Lojolovo, slavna vojska 
Crkve Isusove i svakoj naciji korisna internacionala. 
Čujte: kad je papa Klement XIV bio prisiljen da go- 
dine 1773. ukine Družbu Isusovu, ne zbog ikakvih zlo- 
djela, nego — kako to izričito spominje u buli ukinuća 
— zbog političkog proviđenja, da osigura mir i stiša olu- 
ju među katoličkim dvorovima, pisao je pruski kraj Frid- 
rik II jednom od najljućih protivnika Isusovačkih — 
Voltaire-u pismo: »Onaj dobri franjevac u Vatikanu 
(odnosi se na Klementa XIV) nije tako neumoljiv kako 
se misli. On mi ostavlja dragocjeno sjeme, da oskrbim 


jednom one, koji budu htjeli kultivirati ovu rijetku bilj- 


ku«. 

Čudna li kontrasta: Fridrik II, koji je po vjeri bio 
protestant, nazivlje Isusovce dragoc jeno sjeme, 
a neki koji su bili kršteni u katoličkoj vjeri, zovu ih crno 
sjeme! Čije svjedočanstvo više vrijedi? Tko više želi do- 
bro svome narodu, ili vladar, ili neodgovorni političari? 

O, zaista je ovo pismo Fridrikovo apologija Isusovaca i 
veliki trijumf. Velik, ali ipak još malen u nizu onih, koji 
već slijede. 

Utemeljitelj Družbe Isusove bio je prvo vojnik ne- 
vjernik, pa obraćenik i apostol. Discipliniran kao vojnik, 
dubok mislilac kao obraćenik, svet, radin i koristan kao 
apostol. Sve ove lijepe vrline presadio je iz svoje duše u 
«voju Družbu. I Družba je postala disciplinirana vojska 
— acies bene ordinata —, ali ne vojska s agresivnim ni 
ofenzivnim namjerama, koje sv. Ignacije nije ni imao ni 
želio, nego vojska disciplinirana u posluhu, ustrajnosti i 
neumornosti, vojska obrambenog karaktera u obrani sv. 
vjere, Crkve i papinstva, a oružjem svetosti i učenosti, s 
geslom Krista Kralja: Ne vladati, nego služiti! 

I razišla se ova vojska po svim kontinentima. Od 
Španjolske preko Francuske, talijanskih, njemačkih i sla- 
venskih država sve do turskog carstva, pa dalje na istok 
do Indije, Kine, Japana i Filipinskih otoka a na zapad 
preko Portugala prešla je ocean i zasadila svoj barjak u 
zapadnoj Indiji, Kubi, Haiti, u San Domingu, Equadoru, 
Meksiku, La Plati, Brazilu, Paragvaju, Kaliforniji i čak 
do Canade. Postala je — dakle — prava internacionala. 
Ali ta vojska i internacionala nije nosila ni mača ni puš- 
ke, ni praha ni olova, nego križ, slobodu, Evanđelje, brat- 
stvo, čovječanstvo i civilizaciju. Njihovim dolaskom o- 
rvoriše se u indijskim prašumama prvi putovi, stvoriše se 
prva sela, varoši i gradovi, ozidaše se prve crkve i pri- 
stojna groblja. Isusovci su naučili divljake prašuma da 
budu ljudi i građani. Prve temelje literature: rječnik i 
gramatiku, molitvenik i laku vjersku lektiru dobiše In- 
dijanci od Isusovaca, Koliko je truda stajalo Isusovačke 
misionare dati se na učenje jezika divljih naroda, naučiti 

te jezike, stvoriti sistematsku gramatiku i zapisati rjećnik, 
to vam nisam kadar predočiti. Ono što mogu ustvrditi 
jest, da je povijest zabilježila novu epohu ne samo u ana- 
lima onih divljih naroda, nego i u analima opće civili- 
zacije i moderne sociologije ovim lapidarnim riječima: 
Isusovci su riješili što su drugi zanemarili — problem pre- 


laza iz divljaštva u civilizaciju. Riječi o zamašaju kojih: 


treba razmišljati: U Paraguaju su u političkoj administra- 
ciji proveli čak samoupravne jedinice, koje su vodili do- 
duše isti Isusovci, jer drukčije nije moglo biti; ali vodili 
su ih kaka što roditelji vode djecu, koju uče hodati. In- 
dijanci su — veli protestantski povjesničar Sismondi bili 
Isusovačka velika djeca, ali djeca koja imaju roditelje, 
te ih vole, slušaju i štuju. Naprotiv, iza izgnanja Isuso- 
vaca Evropljani im nametnuše svoje mane prije nego ih je 
kultura mogla ukrotiti, i učiniše ih tigrima. I ova je teška 
riječ spomenutog povjesničara. Eto vam pledova Isuso- 
vačke vojske i internacionale. Sjajni su — dakle — i ko- 
risni njihovi plodovi, a jer se po plodovima, a ne po lišću, 
poznaje stablo, moramo zaključiti da je Fridrik II imao 
pravo kad je Isusovce nazvao dragocjenim sjemenom i ri- 
jetkom biljkom. 

Da su Isusovci uz ovako razvijenu humanu i soci- 
jalnu djelatnost bili ljudi kreposna i sveta života, doka- 
zuje nam okolnost, što su dobili u svoje ruke gotovo sve 
veće učene zavode u važnim mjestima Evrope. I kod 
nas u Dubrovniku osnovali su i vodili rasadište nauke i 
vrlina, glasoviti »Collegium Rhagusinum« (danas Bis- 
kupsko sjemenište), u kojem su postali ono što su postali 
svi glasoviti Dubrovčani starog, klasičnog i slavnog Du- 
brovnika. Otvorili su svoj Collegium na zamolbu repub- 
like Dubrovačke i ostalih gradova. A republika Dubro- 

vačka i uprave evropskih kulturnih sjedišta znale su u 
kakve ruke predavaju uzgoj svoje uzdanice. 

Isusovačka znanstvena djela postala su ures evrop- 
skih biblioteka, a kako tvrdi protestantski povjesničar 
Herder: gotovo svaka znanost duguje im nešto. U znan- 
stvenom — pak — radu važno je istaknuti da su kao i u 
odgoju i u vjerskom pogledu, tražili uvijek ne sebe, nego 


slavu Božju, što nije običaj nego samo u ljudi visokih 


moralnih kreposti. , a a: 
j kon — j ran njihov ra 
Pogledajte — napokon još neumo j 


u crkvi, na propovjedaonici, kod bolesnika i umirućih, 
i njihova svetost će vam biti jasna. Za tu svetost govore 
vam plejade utješenih u njihovoj blagoj ispovjedaonici, 
plejade rasvijetljenih i obraćenih sa njihove propovje- 
daonice, plejade izmirenih nakon njihovih misja, plejade 


“onh, koji su uzdržali svoju vjeru po Isusovcima, kako 


Pauslen tvrdi za katolike u Njemačkoj. Ova zasluga i 
ova slava Isusovaca pribavila im je kao i Isusu zavist, 
koja — kako je Heine lijepo istaknuo — ne vidi zasluge, 
nego opasnost. Opasnost rađa strah, a strah mržnju. 
Osjećajući strah od Isusovaca, Kalvin je dao uput- 
stvo budućem naraštaju Enciklopedista, jansenista i ma- 
sonima ovim riječima: »Isusovce, koji se nama svim sila- 
ma opiru, treba ili poubijati ili svim klevetama utući«. 
Zato je Volter, kako tvrdi spomenuti Sismondi, zabo- 
ravio sva pravila poštenja, pravde i časti, kad mu se sa- 
mo pružila prigoda da lsusovcima štogod podmetne. 
Sva su — dakle — sredstva dopuštena protiv Isu- 
sovaca. I onda još imaju smionosti predbaciti Isusov- 
cima zloglasno načelo: Svrha posvećuje sredstva! 
U borbi s neprijateljima brojnim i jačim, u borbi, u 
kojoj se upotrebilo svako sredstvo koje može da se upo- 

trebi nakon što napadač zaboravi pravdu, poštenje i čast, 
morali su Isusovci podleći. Obrana je bila nemoguća, jer 
kada je Klement XIII pokušao da ih sjajno obrani, sila 
se okrenula protiv njega, te mu oteše Benevento, Porto 
Corvo i Avignon. I Isusovci padoše, ali časno, zaslužni, 
nevini, slavni i uzorni padoše. Bog ih je samo kušao. 


IL. 


»I našao ih da su ga već dostojni«, da su Mu slični. 
Povijest je zabilježila pad Družbe Isusove kao žrtvu za- 
visti, straha i mržnje; a zabilježila je u svoje anale zlat- 
nim slovima, da je Družba pala bez protesta, reakcije, is- 
povijedajući tako papi, koji ih je ukinuo, onu podložnost, 

. odanost i vjernost za koju se je Družba bila rodila i živ- 
jela. Na muci se poznaju junaci, a zlato se u vatri kuša. 

Čujte malo glas povijesti. Schlossel, protestantski pi- 
sac, tvrdi, da su se razni Burbonski vladari ujedinili pro- 
tiv Isusovaca, da uklone glavno uporište katoličkih na- 
roda na državu i djelokrug crkvene i civilne vlasti. — 
Schčll — isto protestant, veli: »Da unište Katoličku Crk- 
vu, trebalo ju je izolirati dignuvši joj glavno uporište sve- 
te falange (Isusovce), koja se je bila posvetila obrani pa- 
pinskog prijestolja. — Ranke, također protestant, navodi 

«da je Isusovački Red strahovita obrana katoličkih načela, 
i zato oluja bi izravno uperena protiv njih. — Stark, iste 
vjere kao i pređašnji, nakon što je utvrdio, da su filo- 
zofi XVIII stoljeća kovali urotu protiv Katoličke Crkve 
i katoličkih država, tvrdi, da im je za uspjeh te urote 
glavno sredstvo bilo rušenje Isusovaca i osnivanje tajnih 
društava (masonerije), Nije li ova obrana što nam je pru- 

žaju protestantski povjesničari pravi trijumf za isusovač- 
ku nevinost? Družbi, koja je časno nosila ime Isusovo, 
i koja je bila slična Isusu u progonstvu, dolikovalo je da 
Mu je bila slična i u (prividnoj) smrti i u slavnom uskr- 
nuću. I kako je Vječni Otac posvjedočio božanstvo Isu- 
sovo pri Njegovoj smrti, a na usta onog rimskog sop 
ka, koji je uskliknuo: »Zaista, ovaj je čovjek bio Sin 
Božji« (Mk 15, 39), tako je i pri prividnoj smrti Družbe 
Isusove nadahnuo dvije velike osobe, drugih vjera, da 
dađu o Isusovcima još jasnije svjedočanstvo, nego sam to 
maločas spomenuo. Bili su to već spomenuti pruski kralj 
Fridrik HI i ruska carica Katarina II. Oni kao vladari ne 
samo da nisu dozvolili u svojim zemljama da se ukine 
Družba Isusova, nego su pred poviješću dali najsjajnije 
svjedočanstvo o nevinosti i vrlinama Isusovaca. 

. Fridrik — naime — piše svome povjereniku u Rim: 

x» Vi ćete kazati papi i ministrima, da je moja odluka za- 
držati Isusovce u mojoj državi onakve, kakvi su. Ja sam 
cbećajem Katoličkoj Crkvi status quo i nisam nikad na- 
šao boljih redovnika u svakom  pogledu«. Kad mu 
D'Alemberg spočitnu, da će i drugi vladari tražiti . 
skora Isusovce, Fridrik mu orgovori: »Ja u njima ne vi- 
dim nego ljude knjige, i bio bi ogroman napor, Še A sA 
nadomjesti u odgoju, zato neće nitko od mene dobiti sh 
jednog Isusovca, jer sam ja najviše zainteresiran da ih 
imam i zadržim«. ' 
Katarina II pisala je papi uz ostalo i ovo: »Razlozi 


zbog kojih ja Štitim Isusovce osnivaju se na razlogu prav- 

de. Ova četa redovnika mirnih i nevinih živjet će u mo- 
jem carstvu, jer između svih katoličkih zadruga najpri- 
kladniji su da poučavaju moje podanike. Ja sam stoga 
odlučila da uzdržim ovaj Red protiv bilo koje sile i to či- 


E o ja ej s K Bra 
neći ne činim drugo nego svoju dužnost, jer sam ja nji- . 


hov vladar, oni moji vjerni i nevini podanici«. 

Eto vam glasa nepatvorene povijesti, eto vam rje- 
Ve .. . a. sja . . . 
čite apologije i sjajnog trijumfa u patnjama i padu. Ali 


iza oluje dolazi i sunce. Iza ovako odličnog držanja pro- . 


testantskog vladara i pravoslavne vladarice, morali su 
spoznati i katolički vladari, koje su dobro izgubili s Isu- 


sovcima. I spoznali su. I svanuli su bolji, vedriji ji dani za 
njih. 


Nakon vojvode od Parme, zatraži Isusovce i obnovi 
njihov rad kralj Napulja i Sicilije Ferdinand IV. Papa 
Pio VII spaja ovu kongregaciju s onom u Rusiji g. 1804., 
dok konačno ne uspostavi g. 1814. cijelu Družbu u potpu- 
nom opsegu bulom »Sollicitudo omnium Ecclesiarum«. 
isusovci su još bili rado primljeni u Sardiniji, Španjolskoj, 
Francuskoj i nekim mjestima Njemačke. I tako Družba 
dobi zadovoljštinu i trijumf naroda, koji su blagoslivljali 
čas u koji su se povratili među njih. U Palermu, npr. 
nakon što su doplovili kraljevom lađom »Sibila«, trijum- 
talno su uvedeni kočijama u grad. Svak ih je želio vidje- 
i i čuti, ljubili su im ruke i haljine. 

Važniji od ovog vanjskog trijumfa bio je unutrašnji 
trijumf same progonjene braće, koja s ushitom dočeka o- 
vaj čas. »Zahvaljujemo ti, Gospode, Bože . . . Učinio si 

iam milosrđe« klicahu zahvalni i radosni oni koji su do- 
čekali da se nakon 41 godinu progonstva mogu vratiti u 
svoje redovničke kuće. 

I pri uskrsnuću Družbe pokazaše se dostojni Boga, 
jer bez odugovlačenja ostavljahu katedre, svijet i slobod- 


niji život, da oduševljeno prigrljuju svoju staru redoy- 


. ničku disciplinu i mole svoje starješine da budu primlje- 


ni u Red. »Iza kratka vremena muke dobivaju veliku 
sreću; jer ih je Bog samo kušao i našao ih da su je već 
dostojni«. (Mudr. 3, 5). 

Čuli ste od nepristrane povijesti kako su bili Isu- 
sovci slavni, nevini i sveti. Vidjeli ste i svojim očima, vi 


stariji, ovdje u našem gradu slavnih i uzornih otaca kao 


“ Budinića, Orlandinija, Fantinija, Michelija... Kakvi su ovi 


koje poznate, takvi su oni u Zagrebu, Sarajevu, Splitu, 
Rijeci i drugdje. Ljudi koji rade za slavu Božju i spas 
duša. Ljudi koji ni u koga ne diraju, koji se ne bave poli- 
tikom svijeta. Pa ipak, oni su i danas ponekud po svijetu 
crvene krpe, koje — opetujem opet Heine-ove riječi 
— prouzrokuju bijes volova. Napada ih se i kleveće u- 


prav zato, jer su vrijedni, čestiti, požrtvovni; Bogu, Crkvi 
i Papi odani. 


Nakon što ste se upoznali s tim kako i otkud po- 
tječu klevete na Isusovce, potrebno je da stvorimo ove od- 
luke: 1. Katolici treba da se čvrsto drže svoje svete Ka- 
toličke Crkve; 2. Moraju ljubiti i dobro činiti drugima, 


pa i onima koji ih mrze i progone; 3. Treba da su po- 

nizni uvijek i svugdje, u patnjama jaki i izdržljivi; 4. 
Prema siromasima i inače potrebnima i nevoljnima veli- 
kodušni, ljubazni i blagi; 5. Revni i neumorni u molitvi i u 
ispunjavanju vjerskih dužnosti. 

U tome neka nas pomogne zagovor sv. Ignacija, za- 
govor i primjer mnogih svetaca i blaženika njegove slavne 
Družbe, osobito da naučimo kako se s Crkvom osjeća, 
trpi i pobjeđuje. Molimo ih da nam isprose — osobito 
našoj katoličkoj inteligenciji — energiju, karakter i ne- 
slomljivost, a katoličkim narodima, gdjegod oni trpe, 
strpljivost, izdržljivost “i pobjedu. 


SVE NA VEĆU SLAVU BOŽJU 
I NA ČAST BLAŽENE DJEVICE IMAKULATE ! 

Izdaje i odgovara: 
IVO GUGIĆ — DUBROVNIK 


rarstva i jedinstva 10 


Naklada 1029 primjeraka 


'liskara »Ivo Čubeliće — Dubrovnik 


